SVE MINISTROVE IDEJE Reforma za reformom - šta se sve menja u srpskom obrazovanju i KADA\nMinistar prosvete Mladen Šarčević ni puna četiri meseca nije na toj poziciji, a lista novina koja u korenu menja sistem obrazovanja već je povelika.\nReforma za reformom, siže je gotovo svakog njegovog javnog nastupa. Evo šta je sve ministar od početka mandanta najavio u podužem spisku obećanja na čija detaljna pojašnjenja i ostvarenja čekamo.\nKada je u avgustu ove godine postavljen na mesto Ministra prosvete, nauke i tehnološkog razvoja, odmah se "požalio" na to što informatika nije obavezan premet.\nJoš tada je izrazio žaljenje što je Nacionalni prosvetni savet nije usvojio taj predlog, dodavši da je "neophodno što pre otkloniti prepreke kako bi informatika postala obavezan predmet".\nŠto se dualnog obrazovanja tiče, sve je spremno: Ministarstvo je u saradnji sa Privrednom komorom, uspostavljeno je mesto savetnika u vezi sa ovom vrstom obrazovanja, tu je i sve veća zainteresovanost škola, ali i privrednika...\nNaravno, za takve stvari potrebno je vreme, pa je tako ministar prosvete izjavio da je realizacija ovog plana prioritet svima - u naredne četiri godine.\nMladen Šarčević izjavio je danas da će raditi na poboljšanju kvaliteta obrazovanja i efikasnosti tog procesa.\nBILA NAM JE ČAST DA NOSIMO KECELJE I BLUZE Kako današnji roditelji pamte vreme kada su oni nosili uniforme u školama\nNajbolji nastavnici sažimaće nastavne planove\n- Oko 200 najboljih nastavnika iz škola u Srbiji radiće na sažimanju nastavnih planova i programa, kako bi se smanjio obim gradiva u školama - rekao je Šarčević pre mesec dana.\nKako je tada objasnio, to bi trebalo da rezultira kvalitetnijim planovima i programima, manjim opterećenjem učenika, ali i kvalitetnijoj obuci nastavnika.\nRoditelji će ocenjivati nastavnike\nU septembru ove godine, mesec dana nakon što je postao ministar, Šarčević je najavio "formiranje novih roditeljskih tela".\nTada je rekao da smatra da "roditelje niko ništa ne pita, a oni mnogo toga znaju".\n- Zato pojačavamo ulogu roditelja u odlučivanju, kontroli i ocenjivanju nastavnika i direktora škola i to kroz nezavisna, nova roditeljska tela - kazao je on.\nTa najavljena reforma, povukla je sa sobom mnogo pitanja: Kako će izgledati roditeljsko ocenjivanje, da li će roditelji biti na strani dece kao i to da li bi se ta ideja mogla pretvoriti u ucenu roditelja prema nastavnicima.\nSport svaki dan\n- Od iduće školske godine učenici osnovnih škola svakodnevno će se baviti sportom, i to ne samo kroz nastavu fizičkog vaspitanja, već i uvođenjem raznovrsnih sportskih aktivnosti - najavio je ministar.\nKako je objasnio, dva časa fizičkog vaspitanja ostaju obavezna u nedljnom rasporedu, a izabrani sport, poznat i kao treći čas fizičkog vaspitanja, biće ukinut.\nUmesto toga, Šarčevićeva zamisao je da se uvode sportske aktivnosti tri puta nedeljno od po pola sata (ukupno čas i po nedeljno) i to u danima kada nema obaveznog predmeta fizičko vaspitanje.\nPočetkom novembra, novi ministar naložio je da se svi nastavnici anketiraju jer će od sledeće godine - svi osnovci biti u uniformama.\nTu je pokrenuto pitanje da li će uniforme finansirati roditelji ili škola, da li će učenici vraćati uniforme školama, da li će ih nostiti svi osnovci ili samo učenici do četvrtih razreda...\nPojedine škole u Srbiji već nekoliko godina unazad nose uniforme, dok će ostale sačekati bar do sledeće godine.\nTehničko obrazovanje i informatika spojeni u jedan predmet - dizajn\nOvu reformu objasnio je time da "celokupna tehnička pismenost može da se radi po informatičkom modelu", kao i da se taj predmet u informatici zove dizajn.\nKada mu je predlog o informatici odbijen, rekao je da je to zbog načina na koji je taj predlog bio iznet, ali je zato obećao da priprema novi model koji će na snagu stupiti sledećeg septembra.\nMinistar prosvete predložio je polaganje nacionalne mature, a njen pilot projekat trebalo bi da startuje 2018. godine.\nOno šta je naveo kao jedan od ključnih razloga zbog kojih je ovakva matura dobra jeste činjenica da sa položenom nacionalnom maturom budući studenti će moći da apliciraju na više fakulteta.\nOsim nacionalne biće uvedena i međunarodna matura koja, kaže ministar, uzor svima u svetu, postoji od 1970. godine i obuhvata sve kontinente.\nNjeno polaganje je malo teže, ali ko je prođe ima otvorena vrata da aplicira na najprestižnijim svetskim univerzitetima poput Harvarda, Sorbona, kao i da dobije razne stipendije.\nVIŠE SPORTA I INFORMATIKE, BOLJA ISHRANA Od 1. septembra u 240 škola neće više biti prve i druge smene


Srbija: Banke vratile 1,1 mlrd. eura maticama – Bankar.me\nSrbija: Banke vratile 1,1 mlrd. eura maticama\nOctober 11, 2012 BANKE, REGION Leave a comment\nFilijale stranih banaka u Srbiji isplatile su svojim maticama u inostranstvu od početka 2011. do kraja juna ove godine 1,195 milijardi evra.\nKako je izjavio Miroslav Marinković, saradnik Makroekonomskih analiza i trendova, Ekonomskog instituta na predstavljanju najnovijeg broja ovog mesečnika u toj sumi nije bilo dobiti banaka niti domaće štednje, jer takvu mogućnost naši zakoni ne dozvoljavaju, već je reč o razduživanju domaćeg bankarskog sektora po osnovu uzetih kredita ali i zajmova privatnog sektora.\nBanke su u prvom polugođu ove godine ukupno otplatile 484,4 miliona evra sopstvenih i kredita svojih klijenata. Vrednost vraćenih kredita domaćih banaka maticama u inostranstvu u prvom polugođu ove godine bila je za 41 odsto niža nego u istom periodu 2011.\nMarinković tvrdi da navedeni iznosi odliva kapitala ne ukazuju da se smanjuju plasmani evropskih bankarskih grupacija prema Srbiji, već da je reč o vraćanju dospelih rata kredita odobrenih tokom prethodnih godina.\n“To je jedino moguće, imajući u vidu strogu zakonsku regulativu Narodne banke Srbije kojom se čuva stabilnost i likvidnost banaka i adekvatnost njihovog kapitala. Eventualni zahtevi bankarskih grupacija za „vanredno” razduživanje putem preraspodele profita i prenosa depozita privatnog sektora iz domaćih filijala matičnoj banci ne mogu se sprovesti na jednostavan način“, kaže Marinković.\nPrema poslednjim podacima Banke za međunarodna poravnanja za kraj prvog kvartala 2012. godine, evropske banke su Srbiji plasirale više od 28 milijardi dolara. Većinu čine potraživanja od nefinansijskog privatnog sektora u iznosu od 12 milijardi dolara i potraživanja lokalnih filijala velikih bankarskih grupacija od 10,13 milijardi dolara.\nPOJMOVIBanke Miroslav Marinković Region Srbija\nPrevious Vlada založila zlato u pola sadašnje cijene\nSljedeći Dancima uvođenje eura nije ni na kraj pameti


20:59 >> 10:57\nIgora je majka molila da sigurno skrovište ponovo potraži u Istočnoj Hercegovini, u Trebinju, gde je godinama imao jatake\nVođa jednog od dva zaraćena crnogorska klana, Kotoranin Igor Dedović, danas bi možda bio živ da nije doneo odluku da pred poterom policije i krvožednih „kavačana“ pokuša da sačuva glavu u Grčkoj.\nPrema saznanjima 24sedam, Dedovića je njegova majka molila da ne ide u Atinu, već da se skloni na mesto na kome se više godina skrivao i imao mrežu jataka koji su ga čuvali.\nZaštićeni svedok otkriva: Škaljarci spremali savršeno bekstvo iz Spuža, plan propao zbog želje da ubiju Belivuka\nKako je za naš portal otkrila osoba bliska porodici pokojnog Igora, njega je majka molila da sigurno skrovište ponovo potraži u Istočnoj Hercegovini, u Trebinju, i to iz više razloga, a kao glavni navodila je to što je u tom gradu godinama radila i imala pouzdane prijatelje, na koje je mogla da računa.\n– Dedovići su živeli u Kotoru, ali je Igorova majka godinama bila zaposlena u pošti u Trebinju, na jednom od rukovodećih mesta. Radeći na mestu jednog od čelnih ljudi trebinjske pošte, stekla je prijatelje koji su za nju bili spremni da joj odbeglog sina godinama čuvaju na sigurnom.\nIgor se od 2016. godine uglavnom krio u Trebinju, gde je imao pozdanu grupu ljudi koji su mu tu pružili utočište i sigurnost da ni „kavčani“ ni policija nisu mogli da ga pronađu. Druga, velika prednost koju je imao dok se tamo skrivao bila je ta što se Trebinje nalazi na tromeđi i mogao je lakše da prelazi iz jedne u drugu državu, u slučaju da mu je pretila opasnost da će biti otkriven i uhapšen – otkriva izvor našeg portala.\nKako dalje navodi, pre nego što je odlučio da sa Stevanom Stamatovićem pobegne u Grčku, gde će 2020. godine obojica biti ubijena, Igora Dedovića je majka odvraćala i preklinajla da ne ide u Atinu, već da promeni plan i spas potraži u Trebinju.\nUviđaj posle ubistva Dedovića i Stamatovića Printscreen/Youtube\nMeđutim, Igor nije poslušao majčin savet.\nDedović i Stamatović ubijeni su u nedelju, 19. januara 2020. godine, oko 18.30 u restoranu „Voskopula“.\nČetvorica muškaraca, maskirana kapuljačama i šalovima, ušla su u lokal i prišla stolu za kojim su sedela dvojica Crnogoraca sa ženama i decom.\nNaočigled gostiju i porodice, i pred decom ubijenih, devetogodišnjim dečakom i šestogodišnjom devojčicom, otvorili su vatru i izrešetali Dedovića i Stamatovića.\nI Dedović i Stamatović podlegli su povredama, jedan na licu mesta, a drugi u bolnici. Uz to, metak je pogodio ženu Stamatovića u butinu, nakon čega je ona hospitalizovana i nije bila životno ugrožena.\nIstražitelji su tokom uviđaja na mestu ubistva pronašli 22 čaure kalibra devet milimetara.\nDedović i Stamatović pogođeni su u glavu, zbog čega je, prema proceni grčkih medija, jasno da je reč o delu plaćenika.\nMediji su preneli da je jedan napadač bio srednjih godina, oko 45, dok su ostala trojica mlađi, oko 20 godina.\nUbijeni Igor Dedović, zajedno sa braćom Jovicom i Igorom Vukotićem, važio je za vođu „škaljarskog klana“ iz Kotora.\nZa Dedovićem je Crna Gora raspisala poternicu zbog pokušaja dvostrukog ubistva Vojina Stupara i Miloša Radonjića, bliskih „kavačkom klanu“, krajem marta 2016. u Kotoru. Za to delo Srbija je Crnoj Gori izručila Vukotića, koji je za to delo oslobođen.\nSupruge Stamatovića i Dedovića u Atinu su sa decom došle krajem decembra da bi sa svojim muževima provele novogodišnje i božićne praznike.\nUbistvo Branislava Lainovića Printscreen Youtube/Rudar 7\nOne su izbegavale da policajcima preciziraju gde su odsele, a na njihova pitanja su odgovarala frazom: „Ne sećam se“.\nPretpostavljalo se da su ubice pronašle Stamatovića i Dedovića tako što su im pratile žene, međutim, otkrivanjem mreže saradnika „kavačkog klana“ u vrhu srpske policije, sve više se veruje da je neko iz MUP Srbije, dobivši operativne podatke, dojavio vođama „kavačkog, klana“ Slobodanu Zviceru i Veljku Belivuku, gde se Dedović i Stamatović kriju, posle čega su ovi poslali plaćene ubice da ih likvidiraju.\nIgor Dedović Jataci Kavački klan majka Radoje Zvicer Trebinje ubistvo Veljko Belivuk


Aktivisti „Dveri“ pred početak sendice Skupštine Srbije razvili tansparent „Danas izdaja, sutra robija!“\nPoslanici Dveri držali su transparent „Danas izdaja, sutra robija” ispred Narodne skupštine povodom sednice o Kosovu i Metohiji, vozilo Vojislava Šešelja pokušalo da ih pregazi, a Šešeljev član obezbeđenja ih napao palicom.\nPre toga održana je konferencija u holu Skupštine i obraćanje Gorana Stojanovića, predsednika odbora Dveri u Gračanici. Boško Obradović je istakao da je ono čime se Vučić najviše hvali bezbednost Srba zbog njegove navodno mudre politike, a u izveštaju se navodi da su svakodnevno Srbi na KiM izloženi zastrašivanjima, ograničena im je sloboda kretanja i protiv njih se vode fingirani sudski postupci koji imaju za cilj sprečavanje povratka, te da je u poslednje četiri godine bilo čak 465 etnički motivisanih napada na Srbe.\n„Pa je li to bezbednost koju je Vučić zagarantovao ljudima na Kosovu?” pitao je lider Dveri ustrvrdivši da je prema njegovom mišljeu Vučić je najveći sponzor Velike Albanije.\n“Nisu mogli da nađu Srbina koji bi više koristi doneo Albancima od Vučića. Sve im je dao, a ništa nije dobio. Ako će danas da srbuje i glumi patriotu, neka prekine pregovore sa EU, i omogući 1000 srpskog osoblja na Kosovu. Danas je pored svega zabranio opoziciji da koristi sve prostorije u Skupštini, a ujedno je i zabranio članu Dveri iz Gračanice da dođe i govori na ovoj konferenciji.” istakao je Obradović.\nNakon konferencije lider Dveri je pozvao poslanike i medije ispred Skupštine kako bi se tamo obratio Goran Stojanović, predsednik odbora Dveri u Gračanici kome je bilo zabranjeno da uđe u Skupštinu.\nGoran Stojanović je istakao da je došao da iskaže svoje nezadovoljstvo današnjom sednicom.\n„Aktuelna vlast poslednjih šest godina nije našla za shodno da razgovara sa slobodnomislećim građanima sa KiM već samo sa onima koji su deo aktuelnog režima.\nIsta ta vlast je od 2012. godine ugasila srpske institucije na KiM, a institucije sa severa KiM integrisala u kosovski pravni sistem” rekao je Stojanović.\nNakon obraćanja Gorana Stojanovića došlo je do incidenta jer je vozilo Vojislava Šešelja pokušalo da pregazi poslanike Dveri koji su držali transparent “Danas izdaja, sutra robija”, a onda su i Šešeljevo obezbeđenje i Sima Spasić pokušali da izazovu incident i fizički su nasrtali na poslanike Dveri.\nPoslanici Dveri su ostali mirni, sa ciljem da pošalju poruku onome ko je najodgovorniji – Aleksandru Vučiću, da izdaja Kosova i Metohije neće proći. Međutim, Vučić je još jednom pokazao kolika je kukavica jer je ušao okružen ženama iz SNS i nije skupio hrabrosti da se suoči sa transparentom „Danas izdaja, sutra robija” i sa Boškom Obradovićem ni sa drugim poslanicima Dveri.\n„Upravo ste mogli da vidite najveću političku kukavicu. Prvo je poslao svog političkog oca Vojislava Šešelja da nas napada, a onda se okružio ženama da se ne bi suočio sa jednim običnim transparentom na kom piše ‘Danas izdaja, sutra robija’.” rekao je lider Dveri i zahvalio se Goranu Stojanoviću, koji je iz Gračanice došao da se obrati.\n„Goranu je bilo zabranjeno da se obrati u holu Skupštine zajedno s nama, dok je ulazak dozvoljen svima iz Srpske liste. E tako se aktuelna vlast ponaša prema Srbima sa KiM – uvažava samo one koji su im poslušni.” rekao je Obradović.\nRadna grupa Dveri za KiM: SPC da iznese svoj stav o potpisivanju pravno-obavezujućeg sporazuma\nObjavljeno 27. maja 2019. by Ivan MiljkovićU kategoriji SaopštenjaTagged Dveri, Obradović, Skupština Srbije\n8. aprila 2020., 03:32


Foto N. Fifić Kako bi to izgledalo u praksi kod nekih zanimanja, od lekara do vatrogasaca, nikome nije jasno, ali po izmenjenom zakonu ne bi bilo moguće ni poslati mejl zaposlenome ako mu je isteklo radno vreme. Ako nekoga šef i nazove, taj se neće… »\nKnjiževni svet je pre dva dana uzdrmala vest da je čuvena irska mlada književnica Sali Runi odbila da ustupi prava na prevod svoje nove knjige „Beautiful World Where Are You“ (Bajni svete, gde si) na hebrejski jezik. Čitaoci u Srbiji imaju… »\nAko nekim čudom Republika Irska ne pobedi Portugaliju u Dablinu, fudbalskoj reprezentaciji Srbije biće potreban trijumf nad Portugalijom u Lisabonu (14. novembar) za direktan plasman na Svetsko prvenstvo u Kataru! To je jasan epilog posle… »\nZnate ko je dao gol za našu poslednju veliku pobedu u kvalifikacijama? Ako hoćemo direktno na SP moramo da uradimo nešto…\nAko se ne dogodi čudo, pa Republika Irska pobedi Portugal u Dablinu, biće potreban trijumf nad Ronaldom i ekipom u Lisabonu (14. novembar) za direktan plasman na Svetsko prvenstvo u Kataru. To je jasan epilog posle kvalifikacionih utakmica u utorak… »\nTotalni haos zbog samo jednog rezultata Srbija sad u baražu ide na osvajača Zlatne lopte ili na dva dobro poznata rivala\nSituacija se preko noći preokrenula. Do kraja kvalifikacija za Mondijal ostao je još samo novembarski termin, u kom će većina reprezentacija po dve utakmice, dok će Srbija samo jednu, u Lisabonu protiv Portugala. Izabranici Dragana Stojkovića… »\nFOTO: EPA Srbija je sinoć pobedila Azerbejdžan 3:1 u kvalifikacijama za Svetsko prvenstvo u Kataru sledeće godine. - Jedan novi korak ka cilju koji smo zacrtali još pre ovih kvalifikacija. Veoma bitna pobeda, malo teška na kraju jer smo je mi… »\nA pod "istoriju" podrazumevamo sve mečeve koji su došli nakon raspada SFRJ, odnosno ne računamo rezultate nacionalnog tima do rata i raspada bivše Juge. Ako nekim čudom Republika Irska ne pobedi Portugaliju u Dablinu, fudbalskoj reprezentaciji Srbije… »\nTelegraf vam donosi detalje koje niste mogli da uočite u prenosu meča Srbija - Azerbejdžan. Reprezentacija Srbije savladala je Azerbejdžan sa 3:1 u pretposlednjoj utakmici kvalifikacija za Svetsko prvenstvo i sada je preostalo samo još veliko finale… »\nSjeverna Irska treba slijediti pravila o jedinstvenom tržištu EU i carinskoj uniji, kako bi se spriječila čvrsta granica prema Republici Irskoj, ali i ponovni sukob oko ujedinjenja irskog otoka. Europska komisija trebala bi u srijedu predstaviti svoja… »


Predstavnici NUNS-a: Pad medijskih sloboda u Srbiji već duže vreme - Izazov\nNovi magazin 16. maja 2018. 14:36\n„Ustanovljeno je da Regulatorno telo za elektronske medije ne koristi zakonom predviđene mogućnosti“, kazala je ona i dodala da je REM zatvoren i netransparentan i da nije vršio monitoring predsedničkih izbora u 2017. godini, već da su postupali po prijavama građana i da su umesto njih posao radile nevladine organizacije.\nNavela je da je u praksi dosta problematično sufinansiranje projekata u medijima i da nema evaluacije projekata po njihovom završetku.\n„Neadekvatnost i neefikasnost upravnog spora je problematičn“, kazala je ona i dodala da su se direktno vršili pritisci za oglašavanje kod pojedinih emitera.\nUkazala je da na veliki broj nerešenih predmeta i na neujednačnu sudsku praksu, dodajući i da novinari sve više koriste informacije poverenika, ali ne u dovoljnoj meri.\n„NUNS je zabeležio i slučajeve da se određenim medijima zabranjuje da budu na nekim događajima ili da se uopšte ni ne pozivaju“, navela je ona.\nPoložaj novinara u redakcijama je često loš, rade bez ugovora o radu, honorarno su angažvani za male pare, navela je ona.\n„Vrše se pritisci na javne servise. Visoki državni funkcioneri ih prozivaju u medijima, napadaju ih, karakterišu kao neprijatelje države i izdajnike. Uglavnom privatni mediji nemaju odvojenu redakciju od vlasnika medija. Jedan od najvećih problema je autocenzura, kao i prethodne godine i glavni razlog novinari su navodili strah od gubitka posla“, kazala je Marija Vuksavoić.\n„Retko kada neko iz vrha vlasti osuđuju napade na novinare i kad to rade – rade selektivno. Sporo se sprovode istrage o novinarima, mnoge su u predistražnom postupku“, navela je ona.


Danas počinju Međunarodni dani energetike i investicija | Energetski portal Srbije\nDanas počinju Međunarodni dani energetike i investicija\n28.10. 2015 Srbija\nOd 28. do 29. oktobra 2015. godine u Novom Sadu biće održani jedanaesti Međunarodni dani energetike i investicija.\nPokrajinski sekretar za energetiku i mineralne sirovine gospodin Nenad Stanković izjavio je da pokrajinski sekretarijat već jedanaestu godinu za redom podržava ovu manifestaciju. Kako je najavio, u okviru manifestacije biće potpisani ugovori za rekonstrukciju javne rasvete u opštinama i za nabavku solarnih sistema za navodnjavanje za koje je Pokrajinski sekretarijat za energetiku i mineralne sirovine obezbedio bespovratna finansijska sredstva. On je dodao i da će na štandu Pokrajinske vlade zainteresovani moći besplatno da predstave svoje projekte potencijalnim investitorima.\nGeneralni direktor Novosadskog sajma gospodin Slobodan Cvetković naveo je da je u ovogodišnju organizaciju uključen i deo ekspertskog tima koji čine predstavnici CEDEF-a. Dodao je da će neki od učesnika biti i NIS, grad Čačak, Telekom, a očekuje se učešće i oko 12 mađarskih kompanija iz oblasti energetske efikasnosti.\nPredsednik Upravnog odbora CEDEF-a gopođa Jovanka Arsić Karišić istakla je da se na ovogodišnjim Međunarodnim danima energetike i investicija očekuje održavanje oko 30 konferencija, prisustvo oko 50 kompanija, kao i oko 112 predavača. Prema njenim rečima, manifestacija će biti pravo mesto na kome će lokalne samouprave moći da se povežu sa investicionim partnerima koji su zainteresovani za oblast ekologije, zaštite životne sredine, energetike, infrastrukture, vode i ostalih komunalnih delatnosti.\nCilj ove manifestacije je da podstakne poslovne kontakte i saradnju između svih relevantnih stejkholdera u oblasti energetskog i sektora lokalnog razvoja u Srbiji i regionu, zatim da se potencijalni investitori upoznaju sa investicionim projektima i stimulišu veće investiranje u ovim oblastima, kao i da se predstave napredne tehnologije, ali i oblici finansiranja energetskih projekata. Ključne teme o kojima će se razgovarati u okviru Međunarodnih dana energetike i investicija su energetska stabilnost i investicioni potencijali u regionu, obnovljivi izvori energije, energetska efikasnost, klimatske promene i zaštita životne sredine.\nOrganizatori su Centralno evropski forum za razvoj (CEDEF), Novosadski sajam i Pokrajinski sekretarijat za energetiku i mineralne sirovine.


Naslovnica Bosna i Hercegovina Ovako izgledaju novi helikopteri Oružanih snaga BiH\n“Nabavka ovih helikoptera predstavlja najveći investicijski projekat od osnivanja Oružanih snaga BiH, kako po iznosu finansijskih sredstava tako i po učinku koji će imati na operativne kapacitete i sposobnosti OS BiH”, kazala je tim povodom ministrica odbrane Marina Pendeš.\n“Ovo će nam dati više mogućnosti da budemo čvrst oslonac svim stanovnicima Bosne i Hercegovine, da damo svoj doprinos u projektima regionalne saradnje te u konačnici učvrstimo našu poziciju pouzdanog partnera u međunarodnim odnosima.”\n“Realizacijom ovog projekta letačkim jedinicama Oružanih snaga BiH će biti omogućen adekvatan broj sati letenja. Time će svoju obučenost podići na viši nivo i stvoriti predispozicije da u skladu sa Zakonom o odbrani BiH još bolje i spremnije izvršavaju svoje zadatke”, rekao je tim povodom načelnik Zajedničkog štaba OS BiH generalpukovnik Senad Mašović.\n“Ova inicijativa je zajednički projekat Sjedinjenih Američkih Država i Bosne i Hercegovine. Oružane snage Bosne i Hercegovine su uspješna priča, u koju vrijedi ulagati. One su primjer šta narodi Bosne i Hercegovine mogu postići kada su zajedno s pogledom u budućnost. One su dokaz da se svaki fening uložen u Oružane snage višestruko isplati i vraća radi budućnosti naroda Bosne i Hercegovine”, kazao je američki ambasador u BiH Eric Nelson.\nVijeće ministara BiH je na 37. sjednici održanoj 30. decembra 2015. godine usvojilo Odluku o odobravanju višegodišnjeg projekta osiguranja i unapređenja operativnosti helikoptera OS BiH sa periodom realizacije od 2016. do 2025. godine. Na 125. sjednici održanoj 22. decembra 2017. godine, Vijeće ministara BiH je donijelo Odluku o višegodišnjem projektu nabavke helikoptera za MO i OS BiH te na osnovu ove odluke osigurano je 6,200.000 KM. Dodatnih 1,300.000 KM osigurano je prestrukturiranjem odobrenih budžetskih sredstava u 2018. godini na osnovu odluke Vijeća ministara BiH, koja je donesena na 163. sjednici održanoj 27. decembra 2018. godine pod nazivom “Odluka o izmjeni odluke o višegodišnjem projektu nabavke helikoptera za MO i OS BiH”.


BEOGRAD - Republički ministar finansija Mlađan Dinkić izjavio je juče da će zakoni o tržištu hartija od vrednosti investicionim fondovima i o preuzimanju akcionarskih društava značajno doprineti razvoju tržišta kapitala, a zakon o računovodstvu i reviziji uvođenju međunarodnih standarda. Obrazlažući ova četiri zakonska predloga u okviru objedinjene načelne rasprave u Skupštini Srbije, Dinkić je istakao da su u pitanju važni sistemski zakoni koji se pripremaju već dve godine i koji su u potpunosti usklađeni sa evropskim standardima.\nDinkić je istakao da je Predlog zakona o tržištu hartija od vrednosti i drugih finansijskih instrumenata najvažniji od ovih rešenja jer će obezbediti veću sigurnost učesnika na tržištu hartija od vrednosti. Tržište će biti organizovano i podeljeno na berzansko i vanberzansko, uz slobodnu konkurenciju i veću transparentnost. Komisija za hartije od vrednosti dobiće veća ovlašćenja u selekciji učesnika na tržištu, dok će se veće učešće omogućiti i manjim učesnicima na tržištu.\nPredlog zakona o investicionim fondovima važan je za građane koji će moći dobrovoljno da ulažu svoj novac, a koji će fondovi dalje ulagati u privredu i određeni prinos vraćati članovima. Dobrovoljno ulaganje predstavljaće podsticaj za privredni razvoj, objasnio je Dinkić, dodajući da će građani na jednostavan i efikasan način dobiti priliku da učestvuju na tržištu kapitala. Predlog zakona o akcionarskim društvima predviđa kao najznačajniju novinu da ponuda za preuzimanje akcija mora biti upućena svim akcionarima po istoj ceni.\nSvetska banka obavestila je juče Komisiju za hartije od vrednosti da je odlučila da u ovoj godini Srbiji uskrati pomoć za unapređenje tržišta kapitala. U pismu se navodi da će pomoć biti uskraćena zbog nedostatka dijaloga prilikom pripreme Predloga zakona o hartijama od vrednosti oko odredbi koje nisu u skladu sa stavovima Svetske banke. Jedan od razloga zašto tržište kapitala neće biti uključeno u ovogodišnji program zajmova Srbiji jeste i taj što u toj oblasti, osim Komisije za hartije od vrednosti, ne učestvuju druge državne institucije, a ni vlada.\nTanjug - Beta


Ostali sportovi - Kuglanje: Pionir slobodan, Partizan protiv Osiječana, Beograd sa Nemcima u Ligi šampiona\nKuglanje: Pionir slobodan, Partizan protiv Osiječana, Beograd sa Nemcima u Ligi šampiona\nNapisano u kategoriji Ostali sportovi, 16 oktobra, 2012\nTri srpska kluba učestvovaće najelitnijem svetskom klupskom kuglaškom takmičenju Lige šampiona, subotički Pionir u ženskoj i Beograd i Partizan u muškoj konkurenciji. Prvo kolo igraće se 24.novembra, revanši su 8.decembra. Kuglašice Pionira, koje su se plasirale u Ligu šampiona osvajanjem drugog mesta u Svetskom kupu (Kupu šampiona) nedavno u Augzburgu, su povlašćene i igraće od drugog kola kao i ekipe Lenteks Celje (Slovenija), Viktroija Bamberg (Nemačka) i Elektromureš Turgu Mureš (Rumunija).\nU drugom kolu protivnik će im biti bolji iz duela prvog kola Polinija Lesno (Poljska) – Eta Kamnik (Slovenija). Ostali mečevi prvog kola: Tatran (Slovačka) – Šnegatern (Austrija), Kozara Gradiška (BiH) – Zagreb Zabok (Hrvatska), slobodan je Konpet Petrolul Ploešti (Rumunija).\nKuglaši srpskog šampiona Beograda sastaće se u prvom kolu u Beogradu na Banjici sa višestrukim nemačkim prvakom Rot Vajs Zerbstom. Beograđani su osvajanjem osmog mesta u Svetskom kupu izborili učešće u Ligi šampiona, četvrto za redom! Partizan, koji je bio drugi u Kupu NBC federacije i kvalifikova se za Ligu šampiona, debitovaće u elitnom takmičenjnju i rival u prvom kolu će im biti osiječki Konikom. Crno beli gostuju u prvom meču.\nU ostalim susretima prvog kola sastaće se Sport Podbrezova (Slovačak) – Alfa vektor Tranovo Podgorne (Poljska), Segedin (Mađarska) – Rasing Strazbur (Francuska), Fojt Sent Pelten (Austrija) – Polonija Lesno (Poljska), Kluž (Rumunija) – KSV Beč (Austrija), Zalaegerseg (Mađarska) – Viktorija Bamberg (Nemačka) – derbi kola i Zaprešić (Hrvatska) – Nojmarkt (Italija). Fajnal for Lige šampiona je 30. i 31.marta 2013. u Podbrezovoj u Slovačkoj.


Upoznajte predavače Energize me Weekend-a: Milica Lava Nikolić - Lepota i zdravlje\nMilica Lava Nikolić, reiki master učitelj upoznaće nas sa dobrobitima reikija i naučiti kako da zablistamo punim sjajem jer reiki metoda nas oslobađa stresa, puni pozitivnom energijom, štiti od negativnosti, omogućava nam da budemo srećni i samim tim zdravi i uspešni.\nMilica Lava Nikolić je međunarnodni NLP Trainer&Coach i Reiki Master učitelj. Jedan je od osnivača “NLP Energy House”. Znanje je stekla od najvećih svetskih stručnjaka NLP-a, Reikija i eksperata u oblasti energetskog rada sa ljudima kao što su Tom Best, Bernd Isert, Charles Faulkner, Lucas Derks i drugi. Već osam godina svoje veštine uspešno deli sa ljudima koji rade na svom ličnom i profesionalnom razvoju. Obučila je na stotine ljudi u Srbiji i širom sveta kako da žive u potpunom skladu sa sobom i svojim okruženjem, pravilno kanališu stres i dovedu u balans važne životne oblasti. Koristeći interdisciplinarnost NLP-a i holistički pristup Reikija, Lava pomaže da razumemo da je prirodno da radimo ono što volimo i da živimo život uspeha u skladu sa našim uverenjima.\nLava je posvećena pomaganju pojedincima da, promenom načina mišljenja i brisanjem ograničavajućih uverenja, ostvare uspehe na svim nivoima – kako u ličnim odnosima, tako i u profesionalnom životu. Redovno vodi obuke profesionalnog razvoja, radionice i individualne koučinge sa rukovodiocima i menadžerskim timovima, kao deo programa za razvoj liderskih veština, motivacijskih strategija i planiranja godišnjih i mesečnih targeta u biznisu. Svojim radom pružila je značajan doprinos razvoju “Coaching-a” kao profesije u Srbiji i unapređenju NLP edukacije. Supervizor je Coaching Asocijacije Srbije (CARS).\nZahvaljujući veštinama koje je stekla, ostvarila je i jedan od svojih najvećih snova iz detinjstva – danas je uspešan pevač i kompozitor.


Preživeli i političari upozorili na porast antisemitizma i negiranja Holokausta\nBeta 27. januara 2022. 16:05\nOsobe koje su preživele Holokaust i brojni političari upozorili su danas na novi porast antisemitizma i negiranja genocida nad Jevrejima u Drugom svetskom ratu, na 77. godišnjicu oslobodjenja logora smrti Aušvic (Auschwitz).\nKomemoracije žrtvama nacističkih zločina održane su u vreme kada se na internetu beleži sve više antisemitskih poruka, čemu su doprinele i mere karantina zbog korona virusa.\nPoslanici Evropskog parlamenta danas su minutom ćutanja obeležili Medjunarodni dan sećanja na Holokaust i odali počast preživeloj stogodišnjakanji Margot Fridlander (Friedlander) koja im se obratila.\nOna je uhapšena 1944. dok je bila u bekstvu i odvedena u logor Terezijenštat (Theresienstadt), dok su njena majka i brat godinu dana ranije deportovani u Aušvic, gde su ubijeni. Fridlander je sa mužem emigrirala u SAD 1946. godine, a u Berlin se vratila 2010. godine, i od tada po Nemačkoj promoviše sećanje na zločine.\n„Moramo biti na oprezu i ne okretati glavu na drugu stranu kao što smo učinili tada. Mržnja, rasizam i antisemitizam ne smeju da budu poslednja reč u istoriji“, rekla je Fridlander poslanicima Evropskog parlamenta.\nPredsednik Evropskog saveta Šarl Mišel (Charles Michel) insistirao je na važnosti sećanja na Holokaust pošto je broj preživelih manji iz godine u godinu.\n„Svakom godinom koja prodje, Holokaust se približava tome da postane istorijski dogadjaj. Sve je udaljeniji, sve je apstraktniji. Naročito u očima mladjih generacija Evropljana. Zbog toga, paradoksalno, što godine više prolaze, komemoracija postaje značajnija“, rekao je Mišel.\nNemačkom parlamentu danas se obratila preživela 87-godišnja Inge Auerbacher (Auerbacher), rekavši da živi u Njujorku 75 godina, ali da se još dobro seća „užasnog vremena horora i mržnje“.\n„Nažalost, ovaj rak se ponovo probudio i mržnja prema Jevrejima je ponovo uobičajena u mnogim zemljama sveta, uključujući Nemačku“\nPredsednica nemačkog parlamenta Berbel Bas (Baerbel) rekla je da je pandemija korona virusa delovala „kao sredstvo ubrzavanja“ na već nabujali antisemitizam.\n„Antisemitizam je ovde, nije samo na krajnjoj margini. To je problem našeg društva, celog društva. Naša zemlja nosi posebnu odgovornost, genocid nad evropskim Jevrejima je nemački zločin. Ali u isto vreme, to je prošlost koja se tiče svih, ne samo Nemaca, ne samo Jevreja“, kazala je Bas na posebnoj sednici parlamenta u Berlinu kojoj su prisustvovali lideri zemlje.\nPredsednik izraelskog parlamenta Miki Levi (Mickey Levy) rasplakao se danas u nemačkom Bundestagu dok je recitovao molitvu iz knjige jevrejskog dečaka koji je postao punoletan uoči Kristalne noći u Nemačkoj 1938. godine.\nLevi je rekao da su Izrael i Nemačka iskusili „neobično putovanje na putu pomirenja i uspostavljanja odnosa i hrabrog prijateljstva“ izmedju dve zemlje.\nMedjunarodni dan Holokausta ustanovljen je Rezolucijom Generalne skupštine UN u novembru 2005. godine, kada je odlučeno da se on obeležava 27. januara, na dan kada je sovjetska Crvena armija oslobodila logor Aušvic.\nZbog pandemije korona virusa, brojne komemoracije su i ove godine održane onlajn.\nNa mestu nekadašnjeg logora Aušvic, gde su nemački nacisti ubili milion i po ljudi, u tada okupiranoj Poljskoj, održana je mala ceremonija.\nNacisti i njihovi saradnici ubili su tokom Holokausta oko šest miliona evropskih Jevreja i milione drugih ljudi. Medju ubijenima je bilo oko milion i po dece.\nSplit se oprostio od Mateja Periša\nDžaferović: Moj posao nije da Dodik bude zadovoljan\nUKR: Sud naredio hapšenje odbeglog Viktora Janukoviča\nPotraga za licem koje je uputilo preteću poruku RTRS\nZelenski: Susret s Putinom samo ako je tema okončanje rata\n22:07: Džaferović: Moj posao nije da Dodik bude zadovoljan\n22:03: UKR: Sud naredio hapšenje odbeglog Viktora Janukoviča\n21:50: Banjaluka: Potraga za licem koje je uputilo preteću poruku RTRS\n21:50: Potraga za licem koje je uputilo preteću poruku RTRS\n21:49: Uz manjak znanja onlajn poslovanje donosi rizike\n21:42: Zgombić: Izvoz ukrajinskih žitarica preko hrvatskih luka prava alternativa\n21:35: Dve osobe poginule u sudaru na Pančevačkom mostu\n21:32: Zelenski: Susret s Putinom samo ako je tema okončanje rata\n21:30: Marinović: U 4.032 subjekta imenovana posebna lica za zaštitu podataka o ličnosti\n21:23: Davos: Sastanak lidera u pozadini velike inflacije\n21:19: CNN: Delegacija Kine napustila salu posle govora Zelenskog\n20:58: RHMZ upozorava na grmljavinske nepogode\n20:57: Patrijarh Porfirije stigao u posetu MPC – Ohridskoj arhieopiskopiji\n20:57: Patrijarh stigao u posetu MPC-Ohridskoj arhieopiskopiji\n20:36: Pokretno logorovanje jedinice Brigade veze\n20:29: Kirijakides: EU koordiniše odgovor na majmunske boginje\n20:21: Erdogan: Micotakis za mene više ne postoji\n20:05: Robert Golob predložen za mandatara za sastav nove vlade Slovenije\n20:04: Redžep Tajip Erdogan: Uskoro vojne operacija na jugu zemlje\n20:04: Erdogan: Uskoro vojne operacija na jugu zemlje


Nova fenomenalna partija srpskog centra\nNikola Jokić je ponovo u MVP modu i faktički sam vuče Denver, koji je desetkovan povredama ove sezone! Još jedna spektakularna partija Srbina omogućila je Nagetsima trijumf na gostovanju Golden Stejtu od 89:86, trenutno najboljem timu NBA lige, kao i aktuelnom favoritu za MVP titulu – Stefu Kariju.\nBio je ovo faktički MVP duel Jokića i Karija. Obojica ove sezone igraju spektakularno i vuku svoje timove na najbolji mogući način. Ali, Srbin je iz ovog duela izašao kao pobednik i pokazao zbog čega je aktuelni MVP lige. Vezao je Jokić treći meč sa najmanje 20 poena i 15 skokova.\nNa ovom meču je postigao 22 poena i imao 18 skokova i pet asistencija, ali i jednu, ali zlata vrednu blokadu u poslednjim sekundama, kojom je faktički i rešio meč.\nDrugi srpski košarkaš, Nemanja Bjelica, na ovom meču je za Voriorse ubacio pet poena uz osam skokova i jednu asistenciju.\nDenver je mnogo bolje počeo meč i na poluvremenu je imao prednost od 24 poena. Međutim, u nastavku se Golden Stejt probudio i na krilima Stefa Karija, koji je meč završio sa 23 poena, uz pogođenu jubilarnu 3.000 trojku u karijeri, uspeo da dođe do neizvesne završnice.\nMeđutim, tada je Jokić ponovo odigrao ključnu ulogu u pobedi. Najpre je izgubio loptu, ali se brzo ispravio i na šest sekundi pre kraja pod košem blokirao Džonatana Kamingu pod košem i sprečio izjednačenje Golden Stejta.\nU nastavku je fauliran Fakundo Kampaco, koji je bio polovičan sa linije penala, a Voriorsima je ostalo dve sekunde da probaju trojkom da izbore produžetak. Posle dobre odbrane Denvera, gde loptu nije primio Stef Kari, usledio je loš šut i “er bol” Andrea Iguadale, što je označilo i trijumf Denvera.\nOvo je Jokiću drugi vezani trijumf na teškom gostovanju, pošto su prethodno slavili u Los Anđelesu protiv Klipersa. Interesantno je da će Denver i Golden Stejt već u narednom meču mati novi međusobni okršaj, ovoga puta u Denveru 31. januara od 03.30.\nPogledajte i sve poteze Jokića na ovom meču:\nNEWER POSTGatački vatrogasci i dalje čekaju dom\nOLDER POSTVlada naredila zatvaranje, sud ukinuo odluku


Konzumiranje čaja može poboljšati funkcionisanje mozga - Televizija K3\nBroj preminulih od korone u Braz…\nBroj preminulih od virusa korona u Brazilu porastao…\nPrema novoj studiji Nacionalnog univerziteta Singapura (NUS), redovni kozumenti čaja imaju bolje organizovane regije mozga u odnosu na one koji ne piju čaj. Bolje organizovane regije mozga povezane su sa zdravom kognitivnom funkcijom koja štiti čovjeka od mentalnog pada povezanog sa starenjem.\nDa bi detaljno proučili prednosti ispijanja čaja, istraživači s navedene visokoškolske ustanove su u saradnji s Univerzitetom u Essexu i Univerzitetom u Cambridgeu analizirali podatke o neuroviziranju 36 odraslih osoba starijih od 60 godina. Uz konzumiranje čaja istraživači su analizirali i faktore vezane za učesnike, poput zdravlja, stila života i psihološkog stanja.\nNalazi objavljeni u naučnom časopisu Aging otkrili su da su učesnici koji su konzumirali zeleni ili crni čaj najmanje četiri puta sedmično tokom 25 godina imali regije mozga koje su “međusobno povezane na efikasniji način” od onih koji nisu pili ove vrste čaja.\n“Naši rezultati nude prve dokaze o pozitivnom doprinosu ispijanja čaja strukturi mozga i sugerišu da redovno konzumiranje čaja ima zaštitni efekat protiv propadanja organizacija mozga povezanih sa starenjem”, rekao je Feng Lei, vođa istraživačkog tima.\nKako bi dodatno objasnio važnost funkcionisanja moždanih regija, Feng je uporedio funkcionalnost mozga s efikasnošću saobraćaja.\n“Uzmite kao primjer drumski saobraćaj. Posmatrajte regije mozga kao odredišta, dok su veze između regija mozga putevi. Kada je saobraćajni sistem bolje organizovran, kretanje vozila i putnika je efikasnije i koristi manje resursa. Slično tome, kada su veze između regija mozga bolje uređene, obrada informacija može se obavljati efikasnije”, rekao je Feng.\nU budućnosti tim istraživača planira ispitati efekte koje čaj i bioaktivni spojevi koji se nalaze u čaju imaju na pad kognitivnih sposobnosti, piše Independent.


TotalCar.rs » Otvoren Ferrari World\nOtvoren Ferrari World\nFerrari, Foto, TOP, zanimljivo\n0 komentara 12382 pregleda\nMožda vam se nikad neće pružiti prilika da sednete za upravljač Ferrarijevog bolida za Formulu 1, ali ukoliko posetite novootvoreni, najveći tematski park na svetu, imaćete priliku da osetite ubrzanja koja on pruža.\nDve sekunde za sprint do 100 km/h i 240 km/h maksimalne brzine čine Formula Rossu najbržim vozom na svetu, koji bi posetioci sa slabijim srcem trebalo da izbegavaju u širokom luku.\nEksterijer tematskog parka, koji se nalazi na ostrvu Yas u Abu Dabiju, modeliran je prema bočnom profilu Ferrarijevih automobila GT, a sam park prostire se na površini od 200.000 kvadratnih metara, od čega je 86.000 kvadratnih metara natkriveno krovom s najvećim logoom konjića na svetu.\nFerrari World je zvanično otvorio vrata posetiocima koji će cenu ulaznice plaćati zavisno od visine, pa će one niže od 150 centimetara standardna ulaznica stajati oko 45 dolara, a one više oko 61 američki dolar.\nPremium ulaznica po ceni od 74, odnosno 102 američka dolara, uz korišćenje zabavnih sadržaja poput spomenutog voza smrti, posetiocima će omogućavati i opuštanje u lounge baru, kao i druge beneficije poput vožnje kroz model Fioranovog motora V12, pregledavanja Ferrarijevih filmova, od kojih su neki u formatu 3D, itd.


Press Online :: Vaterpolo :: Marko Stefanović: Priželjkujem srpsko finale na Banjici\nMarko Stefanović: Priželjkujem srpsko finale na Banjici\nBazen beogradskog Sportskog centra Banjica biće od 31- maja do 1. juna centar evropskog, time i svetskog vaterpola, jer će ugostiti četiri najbolje ekipe Starog kontinenta u finalu Fajnal fora.\nŠansu da podignu trofej imaće i dva beogradska kluba, Crvena zvezda i Partizan, a uz njih za vrh Evrope boriće se prvak Hrvatske Jug i Španije Barseloneta.\nDa je upravo srpski klupski vaterpolo i Beograd zaslužio da ove sezone bude u centru evropskih zbivanja deluje prirodno, iza toga stoje sportski uspesi, ali i organizacioni. Generalni sekretar Vaterpolo Saveza Srbije Marko Stefanović ističe da za turnir vlada nezapamćeno interesovanje medija, a dodaje i da će se osim borbe u bazenu, vrlo važne stvari za evropski vaterpolo odigrati i za konferencijskim stolom, na sastanku LEN-a, poslednjeg dana fajnal fora.\nŠta je presudili da se LEN odluči za Beograd u jakoj konkurenciji Istanbula i još nekih gradova?\n- Presudio je kvalitet srpskog klupskog vaterpola ove sezone. Imamo jednu od najjačih liga, konkurenciju i odlične rezultate u Evropi i reputaciju dobrog organizatora velikih takmičenja. LEN je to prepoznao i odlučio se za Beograd. Naravno, od početka smo se nadali da naši klubovi mogu stići u samu završnicu a plasmanom Partizana i Crvene zvezde sve je dobilo puni smisao - rekao je Stefanović za sajt Vaterpolo vesti (vaterpolovesti.com).\nKada je kandidatura podneta, nije se moglo znati da će oba beogradska kluba stići do samog kraja?\n- Tačno je da to u trenutku podnošenja zahteva za domaćinstvo niko nije mogao da zna koji će se timovi naći u završnici. Mi smo imali vizionarski pristup, verovali u uspeh naših timova, malo smo se i "kockali", ali na kraju se isplatilo.\nOrganizacija F4 je izazov za sebe, šta očekujete od samog turnira?\n- Pred nama je vrlo važan turnir, završnica Lige šampiona. Organizacija takmičenja u sportu uvek ide napred, od svakog sledećg turnira očekuje se sve bolja organizacija.\n- Na tribinama Banjici biće oko 5.000 gledalaca i to je na nivou evropskih i svetskih prvenstava. Imamo zadovoljstvo, ali i odgovornost da takav događaj protekne u najboljem redu i nadam se da uz dobar rezultat naših timova svi položimo taj ispit - optimista je Stefanović.\nSrpski vaterpolo pa i F4 koji predstoji izazvao je veliku pažnju publike i medija.\n- Mogu da kažem da smo za sada vrlo zadovoljni pažnjom koju turnir ima u medijima. U prilog tome govori i činjenica da je oko stotinak stranih i domaćih novinara podnelo zahtev za akreditovanje. To nije bio slučaj proteklih godina kada su slična takmičenja prošla bez primerenog publiciteta.\n- Ipak, moram da kažem da priželjkujem srpsko finale i to je sigurno ono što naš vaterpolo, Beograd i srpski sport uopšte zaslužuju - poručio je gensek VSS.\nOsim u bazenu, važne odluke za evropski vaterpolo odigraće se i za stolom. O čemu se radi?\n- U beogradu će 1. juna biti održan i važan sastanak LEN-a povodom reorganizacije samog takmičenja Lige šampiona. Na sastanku će biti i predsednik LEN-a Paolo Bareli, i očekujemo bitne promene u sistemu takmičenja. Više ćemo znati po završetku sastanka.


O TELENORU NOVOSTI NOVOSTI I SAOPSTENJA ODRŽANA USKRŠNJA HUMANITARNA IZLOŽBA U TELENORU\nVeliki broj zaposlenih u Telenoru prisustvovalo je uskršnjoj humanitarnoj izložbi štićenika „Centraza smeštaj i dnevni boravak dece i omladine ometene u razvoju“ održanoj juče u prostorijama kompanije. Izložba je bila prodajnog karaktera i sav prikupljen novac biće upotrebljen za kupovinu novih materijala za radionice centra.\nIzloženi radovi i rukotvorine dece i mladih iz Centra nastale su tokom radno-okupacione terapije, koja je pored socijalizacije jedan od najvažnijih delova njihovog tretmana. Ta terapija ostvaruje se kroz kreativne radionice na kojima oni slikaju i prave mala umetnička dela od recikliranog materijala. Takođe, oni učestvuju i u samom izboru i kupovini materijala, što predstavlja priliku da izađu u šetnju, usvoje socijalne navike i spoznaju koncept upotrebe novca.\nTelenor već deset godina za redom organizuje humanitarne izložbe ove vrste u svojim prostorijama, a odziv zaposlenih koji žele da da budu tu za one kojima je pomoć najpotrebnija, je svake godine veliki. Na ovoj izložbi prikupljeno je 58 000 dinara.


SPOLJNOTRGOVINSKA KOMORA BIH: U septembru program obuke ''Stručnjak za EU fondove''\nSPOLJNOTRGOVINSKA KOMORA BIH: U septembru program obuke "Stručnjak za EU fondove"\nSpoljnotrgovinska komora BiH organizuje u septembru specijalistički program obuke o temi "Stručnjak za EU fondove" za sticanje teoretskih i praktičnih znanja o EU programima u okviru kojih potencijalni aplikanti iz BiH mogu prijavljivati projektne prijedloge.\nU toku obuke, koja će biti organizovana u saradnji sa poljskom fondacijom "VCC" i firmom "Plan b", polaznici će moći da se upoznaju o svim otvorenim programima EU relevantnim za preduzeća i druge institucije u BiH, odnosno IPA dva i "Horizont 2020", a biće predstavljen i program "COSME" koji je nedavno otvoren za BiH.\nOvaj program omogućiće polaznicima da provedu najveći dio vremena radeći praktične vježbe na konkretnim projektnim prijedlozima od njihovog interesa, uz podršku eksperta u oblasti pripreme i realizacije EU projekata, rečeno je iz Spoljnotrgovinske komore BiH.\n"Stručnjak za EU fondove" je sertifikovani program obuke, te će polaznici dobiti i međunarodno priznati "Evropas" sertifikat, nakon što polože test završne provjere znanja.\nPlanirano je da specijalistička obuka bude održana u dva termina, od 19. do 23. septembra i od 3. do 7. oktobra u prostorijama Komore, a u periodu između ova dva termina polaznici će aktivno raditi na pripremi projektnog prijedloga uz mogućnost onlajn konsultacija sa ekspertom.\nPotrebno je da svi zainteresovani do 25. avgusta dostave prijave koje mogu pronaći na veb strani Spoljnotrgovinske komore BiH.\nIzvor: Vebsajt RTRS, 09.08.2016.


Bijonse u oktobru u Maleziji : Nadlanu.com\nBijonse u oktobru u Maleziji\nLONDON, 21. septembra 2009. (Beta) - Američka pevačica Bijonse nastupiće u Maleziji, dve godine nakon što je odustala od koncerta u toj zemlji zbog strogih pravila odevanja na nastupima, objavljuje Bi-Bi-Si njuz.\nBijonse će u Kuala Lumpuru nastupiti narednog meseca, u okviru svetske turneje, navodi se na njenom sajtu. Koncertu američke pevačice usprotivile su se 2007. konzervativne islamske grupe, a organizatori su saopštili da je nastup otkazan zbog "problema sa rasporedom". Od pevačica se u Maleziji očekuje da se odevaju i vladaju konzervativno.\nIslamske grupe već su izrazile protivljenje tek najavljenom koncertu i navele da će uputiti zvaničan protest vladi. Koncert u Kuala Lumpuru biće prvi nastup Bijonse u Maleziji. Američka pevačica održala je koncert u Indoneziji nakon otkazivanja koncerta u Maleziji 2007. I drugi pevači imali su problema pred nastupe u Maleziji. Među njima je grupa "Pusiket Dols", čiji je nastup 2006. cenzurisan zbog kršenja lokalnih propisa.


BRITANIJA POTRESLA I MEKSIKO: Bregzit će zauvek uticati na sudbinu ove devojčice! | Happy BSC portal\nBRITANIJA POTRESLA I MEKSIKO: Bregzit će zauvek uticati na sudbinu ove devojčice!\nMeksički bračni par nazvao je svoju novorođenu ćerku Bregzit, na španskom Breksit, dan nakon što su britanski glasači na referendumu 23. juna podržali izlazak svoje zemlje iz Evropske unije.\nPrema navodima lokalnih medija, na društvenim mrežama je objavljena krštenica devojčice, na kojoj se vidi da je ona rođena 24. juna u meksičkoj saveznoj državi Tabasko i da je nazvana Bregzit, prenose meksički mediji.\nU nekim meksičkim državama zakon zabranjuje da se deca nazivaju imenima koja su pežorativna, diskriminatorna ili uvredljiva.


Novi načelnik Komunalne policije Goran Đorđević - JuGmedia\nNovi načelnik Komunalne policije Goran Đorđević\nNakon što je zbog zakonske regulative moralo da dođe do smene načelnika Komunalne policije u Nišu, na ovo mesto postavljen je dugogodišnji radnik Gradske uprave u Nišu Goran Đorđević.\nKako je prethodnih dana rečeno, mesto načelnika Komunalne policije morao je da zauzme diplomirani pravnik, te je Đorđević danas počeo sa radom, a kako kaže, već je dogovoreno da na terenu udvostruče broj komunalnih službi.\n„Cilj je da se poveća prisustvo Komunalne policije i da se što veći broj Komunalnih milionera uključi u rad, da oni budu vidljivi na ulici i da se poboljša saradnja sa građanima. Već tokom vikenda smo imali udvostručen broj patrola, jer je subotom i nedeljom najveći broj kršenja propisa“, kazao je Đorđević.\nTakođe, gradonačelnica Niša Dragana Sotirovski dodala je da će kroz 90 dana biti raspisan konkurs za još pet novih mesta u Komunalnoj policiji i istakla da narednih meseci policija dobiti nove automobile, opremu i bolji smenski rad kako bi bolje obavljala svoj posao.\n„Svakako, njihove obaveze su suzbijanje zaraze covid-19. Bavićemo se i suzbijanjem vanpijačne prodaje, a obratićemo pažnju i na vlasnike pasa, jer je to primedba koja je prethodnih meseci stizala od naših sugrađana“, zaključila je Sotirovski.


NOVI UDAR NA SUVERENITET: Kineska policija patroliraće ulicama Srbije! | Vesti Dana\nPored EU policije na granicama zbog ilegalne migracije, strana policija će od sada patrolirati i ulicama Beograda.\nPotpredsednik Vlade Republike Srbije i ministar unutrašnjih poslova Nebojša Stefanović razgovarao je sa ambasadorkom Narodne Republike Kine u Srbiji Čen Bo o nastavku saradnje u oblasti unutrašnjih poslova.\nStefanović kaže da je saradnja dveju zemalja, kako u oblasti unutrašnjih poslova, tako i na drugim poljima, na visokom nivou.\nAmbasadorka je navela da joj je zadovoljstvo zbog konkretnih rezultata koje donosi dosadašnja saradnja policija dveju zemalja.\nSagovornici su razgovarali o konkretnim aktivnostima u cilju dalje saradnje, počev od pilot-projekta uspostavljanja zajedničkih patrola, čiji se početak rada očekuje u septembru kada je i najveći priliv kineskih turista.\nNa sastanku je bilo reči i o mogućnostima razmene iskustava i dobrih praksi kroz saradnju specijalnih jedinica ministarstava dveju zemalja, kao i o organizovanju obuka u narednom periodu koje će doprineti unapređenju kapaciteta MUP-a Srbije.\nStefanović je poručio da je intenzivna policijska saradnja dveju zemalja neophodna u borbi protiv savremenih bezbednosnih izazova.


Gojaznost Archives - dr Đurovic\nŽivimo u svetu virtuelne stvarnosti. Prijateljstva među decom i adolescentima, a i među odraslima u 21. veku su složenija i komplikovanija u odnosu na ona do sada. Društvene mreže su … Read More\nKada je u pitanju lečenje gojaznosti, svako od nas ima nekoliko pitanja. Po nama je najvažnije da dobijemo odgovore na sledeća: Da li spadam u gojazne? Ako je vrednost Vašeg … Read More\nAutor: Dragana Jevtić Strinavić/nutricionista-dijetetičar (Ne) iskrenost Povećana telesna masa je rezultat unosa veće količiine kalorija u odnosu na vaše dnevne energetske potrebe. Tako da komentari : ”ništa ne jedem a … Read More\nKada posumnjati da psihijatar ili psiholog ne koriste tretman koji je adekvatan i savremen za lečenje obolelih od poremećaja ishrane\nMarija Đurović 27/10/2017 Anoreksija, Bulimija, Gojaznost, Poremećaji ishraneLeave a Comment\no Nema iskustava u radu sa osobama koji boluju od poremećaja ishrane o OBEĆAVA BRZ, LAK TRETMAN (posebno treba biti oprezan sa takvim terapeutima) o Ne pokazuje dovoljno brige i … Read More


Kako da šefu kažete "ne", bez da to zapravo izgovorite : Nadlanu.com\nKako da šefu kažete "ne", bez da to zapravo izgovorite\nObjavljeno 10. dec 2013. / 18:45:30\nA kad se pritom još radi i o poslovnim situacijama, nemogućnost odbijanja zahteva koji su nam postavljeni može da predstavlja veliki problem. Mnogi od nas imaju velikih problema upravo zato što svojim šefovima ne znaju reći "ne" čak i kad znaju da nema šanse da određeni zadatak ispune, a Mashable je sad odlučio da pomogne upravo toj vrsti ljudi uz par jednostavnih saveta.\nNaravno, tajna leži u malo diplomatije: da uspete da iznesete svoju ideju bez da u stvari upotrebite reč "ne".\nSituacija: Stvarno nemate vremena\nUmesto: Nema šanse da to stignem\nPokušajte s: Da li biste mogli da napravite popis prioriteta među mojim projektima?\nDakle, umesto da u ovakvim situacijama delujete lenjo, sporo ili neambiciozno, pokušajte šefu da izložite sve na čemu trenutno radite i da ga potom zamolite da vam pomogne da odaberete šta je više, a šta manje bitno ili hitno u tom trenutku.\nSituacija: Ne slažete se s predstavljenom strategijom\nUmesto: Mislim da to neće upaliti\nPokušajte s: Mogu li da predložim drugu ideju?\nAko mislite da neki od predloga koji su vam izloženi neće funkcionisati, ništa dobro nećete postići ako nemate alternativu. S druge strane, ako pokušate s predlaganjem nečeg drugog mogu da se dogode dve stvari (i obe su dobre): šef će vam dozvoliti da izložite svoju varijantu što znači da ste od starta u dobroj poziciji ili vam neće dozvoliti da izložite svoju ideju, ali tako ćete barem znati da je sto posto siguran u svoj predlog i način izvođenja pa delimično i sa sebe skidate teret odgovornosti. Ipak, ako vam to nije dovoljno da biste se bolje osećali onda pokušajte s dodatnim pitanjem u stilu: Ok, možda nije vreme za nove ideje, ali kod ovoga me muči to što...\nSituacija: Jednostavno ne želite\nUmesto: Uh, ne\nPokušajte s: Naravno\nU onim trenucima kad se od vas traži nešto, a vi jednostavno u glavi imate misao: "Zašto to ne bi uradio neko drugi?", najbolje da je suzbijete. Da, to je trenutak u kom ne treba reći "ne" jer, ako nestanete svaki put kad se od vas traži da uradite nešto ekstra ili nešto što nije konkretno vaš posao (npr. odete po jutarnju kafu za sve iz kancelarije), velika je verovatnoća da niste baš dragi svojim kolegama, a to će se, pre ili kasnije, odraziti i na vaš posao. Naravno, uvek možete reći "ne" ako vas taj zadatak direktno ometa u poslu ili ako se od vas prečesto tako nešto traži. U tom slučaju pokušajte da podsetite šefa koliko ste često obavljali takve zadatke i da mu objasnite na koji način možete bolje da iskoristite svoje vreme.


Lazović: Ne ulažu se pare tamo gdje vas proglašavaju nepoželjnim - Video - Lajme nga Ulqini\nPODGORICA – Potpredsjednik Vlade Vujica Lazović najavio je sinoć u emisiji „Živa istina“ IN televizije da će Vlada u narednom periodu stvoriti povoljniju klimu za investitore, navodeći i da je sama izvršna vlast po pitanju stvaranja ambijenta za ulaganje bila pasivna.\nLazović je komentarišući propast tendera za valorizaciju Valdanosa kazao da je povlačenju investitora kumovala ukupna negativna atmosfera.\n– U tom kontekstu Vlada će u narednom periodu preduzeti veoma direktne aktivnosti kako bi stvorili klimu kako bi svi investitori, naročito investitori iz Evropske unije bili poželjni i te kako prihvatljivi.To će mo uraditi kroz čitavi serijal akcionih planova i aktivnosti koji će doprinijeti povoljnijoj klimi za investitore, rekao je Lazović.\nUpitan zbog čega su tražili britanskoj kompaniji Kjubuks Luksu garancije prije potpisivanja ugovora, Lazović je objasnio da je to urađeno majući u vidu sve ukupne okolnosti i izuzetno negativnu kampanju.\n– Imali smo pravo da zatražimo garancije za ponudu jer je to evropski standard, rekao je Lazović navodeći da se to razlikuje od garancije za investiciju koja se daje kada se potpiše ugovor.\nUpitan zašto je Vlada podlega negativnoj kampanji dijela medija i nevladinih organizacija Lazović je rekao da nijesu podlegli kampanji.\n– Svakako ovo je za nas veliko iskustvo…Iz njihovih mejlova jasno je da smo primili poruku: Odlučite se gospodo da li da se investitori obraćaju vama ili nevladinim i drugim lokalnim organizacijama – rekao je Lazović.\n– Ne možete očekivati da neko uloži 220 miliona eura u državi gdje ga proglašavaju nepoželjnom, malom sitnom, nekredibilnom kompanijom, rekao je Lazović.\nPotpredsjednik Vlade je najavio da će Kjubuks Luks ponovo konkurisati na ponovljenom tenderu za valorizaciju Valdanosa, navodeći da će razmisliti da smekšaju uslove tendera za Valdanos.\nŽiva istina – 04.03.2011.\nDruštveno-politički Talk Show – Živa istina\nUrednik: Darko Šuković – Gost: Vujica Lazović,


PHOENIX Kompanije - informacije o kompaniji\nviše od 370 sopstvenih apoteka\nPHOENIX grupa, kompanija sa sedištem u Manhajmu (SR Nemačka), vodeća je evropska kompanija koja pruža jedinstvenu i sveobuhvatnu zdravstvenu uslugu u kompletnom lancu snabdevanja.\nKompanija je veza između proizvođača i pacijenta i ima značajnu ulogu u celom lancu distribucije farmaceutskoh proizvoda. Farmaceutski proizvođači, apoteke, lekari, bolnice, fondovi zdravstvenog osiguranja i pacijenti širom Evrope koriste pogodnosti naših usluga.\nOd 2009. godine PHOENIX grupa u Srbiji preko kompanije PHOENIX Pharma obezbeđuje portfolio farmaceutskih usluga u celokupnom lancu farmaceutskog biznisa od proizvođača do pacijenta. Sarađuje sa svim učesnicima u lancu snabdevanja farmaceutskog tržišta Srbije.\nU okviru PHOENIX grupe u Srbiji posluju i kompanije PHOENIX Pharma, EL Pharma (Evropa Lek Pharma,d.o.o.) Apotekarska ustanova BENU, Apotekarska ustanova LIVSANE i INOPHARM d.o.o.\nIskustvo i stručnost zaposlenih je ono što izdvaja uspešnu kompaniju od drugih. Zbog toga posebnu pažnju posvećujemo ljudskim resursima i njihovoj motivaciji i obrazovanju. Profesionalnost i prilagodljivost osnovne su odlike našeg tima. Verujemo u značaj svakog pojedinca i pružamo mu šansu da sam kreira svoju ulogu u timu.\nTrudimo se da budemo inovativni i da, učeći jedni od drugih, odgovorimo rastućim zahtevima tržišta.\nUkoliko postanete deo našeg tima imaćete priliku da radite u prijatnom i produktivnom radnom okruženju, s velikim mogućnostima napredovanja i usavršavanja. Od Vas kompanija očekuje motivisanost, upornost, istrajnost i poštovanje korporativnih standarda u multinacionalnom okruženju.\nPaletni magacin u Šimanovcima - mesto sa kojeg se roba transportuje i na tržišta uregionu zapadnog Balkana\nIvan DraganacKey Account Manager\nZvanje diplomiranog farmaceuta na Univerzitetu u Beogradu stekao sam 2010. godine. Nakon završenog staža u apoteci i položenog državnog ispita, svoju karijeru započeo sam u PHOENIX veleprodaji kao re...\nBENU je vodeći farmaceutski maloprodajni brend u kontinentalnoj Evropi. Preko 1000 apoteka u 10 zemalja i preko 5000 zaposlenih daju svoj stalni doprinos razvoju kvalitetne zdravstvene usluge, o čemu svedoči i 45 miliona zadovoljnih kupaca širom Evrope. Od januara 2014. godine BENU je prisutan i na tržištu Srbije sa nacionalnom pokrivenošću od 160 apoteka u 40 gradova. BENU apoteke svoje iskustvo i stručnost stavljaju u funkciju promocije preventive i zdravih navika, poboljšanje kvaliteta života i blagostanja društvene zajednice.\nTržište Jugoistočne Evrope koje EL PHARMA pokriva svojim poslovanjem po svojim potencijalima nudi velike mogućnosti svim farmaceutskim kompanijama koje traže nove prostore za plasman svojih proizvoda i usluga. EL PHARMA u punom kapacitetu posluje na tržištima Srbije,Crne Gore, Kosova, Bosne i Hercegovine, Makedonije i Albanije.\nOno što nas izdvaja na tržištu je veliki broj posvećenih i kompetentnih saradnika koji svakodnevnim radom na terenu opravdavaju reputaciju EL Pharme kao visokoprofesionalne i uređene kompanije koja vlada svim aspektima svog poslovanja.\nSa posebnom pažnjom smo formirali komercijalne timove po svim oblastima iz domena zdravstva, bilo da su u pitanju apoteke ili lekari specijalisti. Aktivnostima naših timova postigli smo svakodnevnu pokrivenost celokupne teritorije regiona i odgovarajućih institucija.\nU našem fokusu su državni i privatni lanci apoteka kojima se dnevno bave naši Key account menadžeri.\nRegistracija lekova i medicinskih sredstava je takođe jedna od usluga koje nudimo našim partnerima. Značajno iskustvo koje posedujemo iz ove oblasti rezultat je višegodišnjeg rada na registraciji velikog broja proizvoda koje smo sa uspehom plasirali na lokalna i tržišta regiona.\nINO-PHARM d.o.o. je kompanija u okviru PHOENIX grupe Srbija. njena osnovna delatnost je uvoz neregistrovanih lekova koji su namenjeni malom broju pacijenata (lekovi za retke bolesti) i lekovima za poznatog pacijenta (npr onkološki pacijenti). Kompanija zapošljava farmaceutske profesionalnce koji prate lek od trenutka kontaktiranja proizvođača, preko porudžbine, uvoza leka i distribucije do bolničke ustanove u kojoj pacijet prima terapiju.\nBENU Dani karijere\nU septembru mesecu održani su prvi online "BENU Dani karije...\nVerujemo u talente\nVerujemo u svakog pojedinca\nNaša korporativna filozofija\nO kompanijiIskustva zaposlenihKompanijski brendoviVesti i BlogOglasiKontakt


Patološko kockanje uzroci i posledice - Odvikavanje od kockanja\nHome / ZAVISNOST OD KOCKANJA / Dejan Stanković / Patološko kockanje uzroci i posledice\nKnjiga Patološko kockanje -uzroci i posledice je objavljena 2007. godine i u njoj su analizirana iskustva u radu sa kockarima, i definisan je problem kockanja kao i sposobnost manipulisanja i posledice njihovog kockanja Knjiga nudi i mnoge odgovore roditeljima i porodici na brojna pitanja. Ova knjiga ne prva u regionu koja na praktičan i stručan način obrađuje patološko kockanje.\nU našoj zemlji ne postoji stručna literatura na ovu temu, tako da je kao udženik ova knjiga korišćena u mnogim radovima studenata psihologije, prava, ekonomije, sociologije i sličnih društvenih nauka, obrađujući pojavu patološkog kockanja na specifičan način.\nUkoliko već postoji sumnja da Vama bliska osoba, ili kolega/koleginica imaju problem patološkog kockanja, neki od najčešćih i najočiglednijih znakova koji Vam mogu delimično opravdati sumnju su:\nČesto kašnjenje na posao – osoba vrlo moguće ne spava redovno kao posledica praćenja utakmica i rezultata tokom noći, ili noći provodi u kazinima, mada problem sa spavanjem može nastati i kao posledica stresa usled zaduživanja.\nOsoba često deluje napeto ili umorno, a raspoloženje se naglo menja od depresivnog do euforičnog (zavisni od dobitka ili gubitka).\nDuge pauze za ručak – osoba koristi pauze kako bi se kladila, pregledala rezultate ili se sastala sa osobama koje će joj pozajmiti novac.\nNeobrazloživo nestajanje osobe sa radnog mesta u popodnevnim satima – razlozi su identični kao i za predhodno ponašanje, ali su popodnevni sati „udarni“ za postavljanje opklada ili praćenje utakmica u mnogim kladionicama.\nUzimanje bolovanja od momenta kada je isto moguće uzeti, a ne zarad stvarnog zdravstvenog problema – osoba će koristiti bolovanje radi kockanja.\nKvalitet rada i produktivnost osobe značajno opada, osoba ima problem u održavanju koncentracije i ima problem u ispunjavanju datih rokova.\nNajčešće uzimanje izolovanih dana odmora (vikendi) umesto blokova u vreme koje se podudara sa isplatom plate.\nOsoba često pozajmljuje novac od kolega pod raznim izgovorima i sklona je konfliktima sa kolegama oko novca.\nČesto odlaženje u prostorije u kojima može pratiti rezultate i čitati sportske vesti.\nPrekomerno korišćenje mobilnog telefona na radnom mestu (dogovoranje opklada, kao i pozajmica i vraćanja dugova).\nČitaju sportske vesti i novine na radnom mestu.\nPovlačenje i slaba komunikacija sa kolegama, kao i konflikti sa nadređenima (osobi je naophodno povlačenje kako bi obezbedila što bolje prikrivanje problema i da se ne izlaže situacijama u kojima bi se mogao otkriti ne nužno problem kockanja, koliko mnogobrojne laži kojima je osoba pravdala svoje nedolaske ili kašnjenja).\nOsoba se žali na dugove i obaveze koje ima u toku meseca, naravno, objašnjene drugim razlozima.\nOsoba često nudi kolegama da zajedno ulažu opklade ili za lutriju, a da će ona otići da uplati iste, kako bi imala izgovor da izađe i kocka.\nDugovanja na kreditnim karticama ili bankama pre stižu na adresu radnog mesta nego na kućnu adresu.\nU ekstremnim situacijama osoba može uzeti novac sa radnog mesta ili biti osumnjičena za proneveru novca.


objavio sandzaklive 13. Juna 2022., 21:02\nPolicijska uprava u Novom Pazaru je prezentacijom policijskih i vatrogasnih vozila, ali i opreme obeležila Dan Ministarstva unutrašnjih poslova,Dan policije i slavu. Obeležavanju ovog policijskog praznika priključili su se i predstavnici Odeljenja za vanredne situacije i Kancelarije za mlade.\nCveće je položio načelnik novopazarske policije Nermin Ljajić sa najbližim saradnicima ispred ploče sa imenima sedam policijskih službenika iz Novog Pazara koji su od 1994. go 2001. godine izgubili živote tokom obavljanja službenih zadataka.\nPolicijska i vatrogasna oprema privukla je pažnju brojnih Novopazaraca, a najviše mališana iz Predškolske uprave “Mladost” i učenika nižih razreda ovdašnjih osnovnih škola.\nOsim vozila i motora, među opremom su bile automatske puške, pištolji, panciri, zaštitne kacige, a posetioci su upoznali i Gotija, obučenog policijskog psa za otkrivanje narkotika, jednog od najboljih u Srbiji.\nMajor policije Sanja Milošević rekla je novinarima da je ovo bila prilika da građanima ukažu da su uvek tu za njih i da im njihova podrška mnogo znači.\n“Proslavi našeg dana, uz nas, najviše su se obradovali mališani, kojima smo pokazivali vozila, imali su prilike da uđu u njih i da puštaju rotaciju. Razgovarali su sa nama, postavljali nam mnogobrojna pitanja, a mi smo im ukazali na to da vode računa kada prelaze ulicu, da budu dobri drugari i da čuvaju jedni druge”, rekla je Miloševićeva.\nObeležavanju ovih važnih policijskih praznika ove godine prvi put su se priključili predstavnici Odeljenja za saobraćaj pri lokalnoj samoupravi i Kancelarija za mlade.\n“Na poligonu za mališane pokazali smo našim najmlađim sugrađanima kako najbezbednije da idu od kuće do škole, prodavnice, trafike ili igrališta, najbezbednijim putem, prateći horizontalnu i vertikalnu signalizaciju. Učili smo ih da pažljivo gledaju na levu i desnu stranu i da polako, laganim korakom dođu do bezbedne trake i željenog mesta”, rekla je Dina Ikić, iz Kancelarije za mlade.


A Slovenian Civil Protection rescue worker saves a dog during heavy floods in the village of Prud, Bosnia-Herzegovina, May 20, 2014.\nMeteorolozi u Bosni i Hercegovini upozoravaju na obilne padavine od nedjelje 12. maja do utorka 14. maja, koje bi mogle biti intenzivne poput onih iz 2014. godine kada su zabilježene višemilionske štete.\nPoslije 15. maja očekuje se postepeno poboljšavanje vremenskih prilika, ali će sve do 18. maja biti potencijala za slabije pljuskove. U drugoj polovini maja očekuje se intenzivniji rast temperatura zraka, tvrde meteorolozi.\nZbog najavljenih velikih padavina u narednim danima, tačnije u periodu od 12. do 16. maja, Federalna uprava civilne zaštite (FUCZ) inicirala je sastanak koji će se održati 10. maja i na kojem će, osim predstavnika FUCZ-a, prisustvovati i predstavnici Agencije za vodno područje rijeke Save, Federalnog hidrometeorološkog zavoda (FHMZ) i Federalnog zavoda za geologiju (FZZG).\nSastanak je organizovan da bi se na vrijeme izvršile adekvatne pripreme i reagovalo u slučaju obilnijih padavina i eventualno poplava.


Festival "Starosrpska pesma KiM" u Gračanici (Foto Dejan Popović)\nLjubitelji tradicionalnog pojanja kao i izvođači starokosovskih pesama okupili su se u Domu kulture u Gračanici na tradicionalnom festivalu „Starosrpska pesma Kosova i Metohije“ koji se u organizaciji Kulturno prosvetne zajedice održava od 1997. godine.\nU Domu kulture u Gračanici, nastupilo je osmoro mladih pojaca sa Kosova, mladi Bogoslovi iz Prizrena kao i pevačke grupe Ansambla “Venac”.\n“Festival veoma uspešno obavlja svoju misiju, svrhu i smisao, koju je upravo ova manifestacija imala svih prethodnih godina. Računamo da će ona tradicionalno trajati, upravo zbog čega je i osnovana, a to je, negovanje tradicionalne, izvorne i autentične pesme sa ovih prostora”, kazao je u izjavi za Kosovo Onlajn jedan od idejnih tvoraca ovog festivala i sekretar Kulturno prosvetne zajednice KiM Ratko Popović.\nPopović je kazao da je muzika ovog prostora značajana, jer je još uvek nedovoljno istražena i predstavljena javnosti.\n„Ovo je naš mali doprinos koji će dati i te kakve rezultete na ovom polju. Nas raduje da je veći broj mladih uključen u ove aktivosti, oni iskazuju svoje interesovanje za učestvovanjem i negovanjem narodne pesme. Mislim da su njihove pojačke mogućnosti iskazane do kraja, jer glasovi koji su još uvek nedovoljno prisutni u javnosti jednog dana će biti pravi svedoci pesme koja traje”, rekao je Popović.\nPodseća da se stara srpska pesma sa Kosova peva na poseban i osećajan način.\n“Na cetralnom Kosovu i na čitavom prostoru KiM uopšte, peva se čisto ljubavna, lirska, osećajana i misaona poezija naroda koji je imao bogatu tradiciju, a mi smo srećni zbog toga da se mladi u tom duhu vaspitavaju i da stasavaju u prave ljude, koji će biti dostojini naslednici svojih predaka”, rekao je Popović.\nFestival u Gračanici podržali su Ministarstvo kulture i informisanja Republike Serbije, prizrenksa Bogoslovija i Dom kulture u Gračanici.


Projekat “Probudi se!”\nVodeći se iskustvom sa naših prethodnih projekata, kreirali smo novi, koji predstavlja nastavak našeg aktivizma u oblasti biologije, ekologije i zaštite životne sredine. Projekat “Probudi se!” bazira se na formi jednodnevne ekskurzije edukativnog karaktera na teme koje obuhvataju oblasti biologije, ekologije i zaštite životne sredine koje smo raščlanili na tri predavanja: “Priroda Srbije”, “Zaštita prirode” i “Zajedničko rešenje”. Serija predavanja održana je u samom srcu Fruške gore, u Hotelu Norcev, okruženim prirodnim ambijentom u skladu sa samom tematikom. Program je obuhvatao niz aktivnosti u kojima se prepliću edukacija, rekreacija i druženje. Učesnici su bili u prilici da u toku jednodnevne ekskurzije čuju tri predavanja, imaju terensku nastavu, učestvuju u radionici pravljenja prirodnih terarijuma od materijala prikupljenog na terenu, da se druže i opuste u vremenu predviđenom za društvene igre i zabavu kao i da provere svoje znanje stečeno na ovom edukativnom kursu kroz test. Učesnici su imali bogato ispunjen dan koji je nadamo se, produktivno, kroz učenje i rekreaciju, podstakao na pozitivne promene.\nNaša zamisao je bila da na kreativan i zabavan način pružimo primenjiva naučna saznanja na dlanu svima onima otvorenog uma i vizije bioekološkog prosperiteta. Vodimo se mišlju da je obrazovanje prvi korak ka uspehu i željom da taj uspeh dostignemo u skoroj budućnosti. Članovi Društva za promociju promociju prirode Srbije pokazali su da su dovoljno kompetentni da iznesu jedan ovako ozbiljan i veoma odgovoran projekat, do kraja i to veoma uspešno. Drago nam je što smo mogli da vidimo zadovoljne izraze lica na svim učesnicima, a što potvrđuje i urađena evaluacija projekta gde smo dobili najviše ocene od strane učesnika ali i saradnika na projektu.\nProjekat je odobrila i podržala Gradska uprava za zaštitu životne sredine, a u sklopu projekta ostvarili smo saradnju sa osnovnom školom “Sonja Marinković” u Novom Sadu, čiji su đaci, šestog razreda odabrani da budu učesnici na projektu. Pored đaka iz OŠ “Sonja Marinković”, na projektu učestvovala su i deca iz Dečijeg sela “Dr Milorad Pavlović” iz Sremske kamenice i ovom prilikom se zahvaljujemo svim stranama na projektu na podršci i učešću na istom. Nadamo se da ćemo i u narednom periodu nastaviti uspešnu i lepu saradnju, a da će ovakvih projekata biti što više.\nViše o samom projektu možete da vidite na fotografijama ispod, ili preko naše video reportaže.


Mladi FON-ovci razvijaju revolucionarnu aplikaciju – Časopis InterFON\nKancelarija za mlade grada Beograda je ove godine raspisala konkurs za prijem u inkubator za razvoj preduzetništva mladih do 35 godina.\nCilj projekta je da se promoviše samozapošljavanje i da se pomoću resursa kojima raspolaže kancelarija pomognu prvi preduzetnički poduhvati sa visokim tržišnim potencijalnom. Tri osnovna domena delovanja KZM (Kancelarije Za Mlade) Gnezdo jesu radni prostor, konsalting i edukacija.\nMeđu onima koji su prošli oba kruga i koji su dobili dva radna mesta sa svojom kreativnom, a pre svega inovativnom idejom su studenti smera Informacioni sistemi i tehnologije prve godine FON-a. Nenad Zarić, Stefan Vujović, Pavle Krivokuća i Lazar Erić su osmislili novu aplikaciju Omniarate u okviru svoje novo osnovane firme Vincerus. Vincerus će imati za cilj da podrži različite ideje osnivača, ali i studenata koji pokažu interesovanje da se uključe u ceo proces.\nSam koncept Omniarate aplikacija bazira se na ocenjivanju različitih sadržaja sa ciljem dobijanja objektivnog mišljenja od šireg auditorijuma korisnika. Ideja je pokrenuta jer se pokazala potreba za aplikacijom koja bi omogućila korisnicima da saznaju mišljenje drugih o sebi, svojim aktivnostima i delima (muzika, video, tekstovi, i sl.) i na taj način unaprede sebe. Ceo koncept uključuje pojedinačne korisnike, firme, nevladine i druge organizacije koje se bave humanitarnim radom.\nPored Kancelarije za mlade grada Beograda, njihovu ideju su podržali i katedra za Organizaciju poslovnih sistema na FON-u, Prelovac media, Mint hosting, kao i veći broj kolega i prijatelja.\nMnogo više o ovoj aplikaciji ćemo imati prilike i da saznamo u narednom periodu, a do tada možemo da ih pratimo na sajtu: http://vincerus.com/.\nOn: 29. September 2013.


pink.rs | Otvorena nova zgrada Prihvatlišta za decu u Beogradu (FOTO)\nPrihvatilište za decu, koje će raditi 24 časa sedam dana u nedelji, otvoreno je danas u novoj zgradi koja je uređena po svim evropskim standardima, u Ulici Živka Davidovića 64 u Beogradu. Prihvatilište, koje danas obeležava 61 godinu postojanja, može da primi 48-oro dece, a imaće i uslugu svratišta za 30-oro dece sa ulice. U novi objekat, koji se prostire na 1.700 metara kvadratnih, uloženo je više od milion evra.\n-Drago mi je što je Grad Beograd ispunio obećanje i deci Beograda obezbedio najkvalitetnije i najbolje uslove za boravak. Ovakav objekat, siguran sam, ne postoji ne samo na Balkanu, već ni u ovom delu Evrope - rekao je Mali.\n-Takođe smo pokazali građanima koji su naši prioriteti, 2014. godine smo nasledili od prethodne vlasti praznu gradsku kasu i dugove, ali smo odgovornom poltikom uspeli da konsolidujemo javne finansije i sada imamo dovoljno novca za javne objekte - rekao je Mali.\n-Ove godine obeležava se 30 godina od donošenja Konvencije o pravima deteta, a mi ćemo je obeležiti donošenjem zakona o zaštitniku deteta i pravima deteta. To će biti način da pokažemo da ćemo sigurno u budućnosti brinuti još više o deci - poručio je Đorđević.\nZamenik gradonačelnika Vesić rekao je da je verovatno ovo najmodernija zgrada prihvalitilišta za decu na Balkanu urađena po svim standardima i može da se poredi sa institucijama u bilo kojoj evropskoj zemlji.\nPodsetio je da je projekat započet na inicijativu Siniše Malog 2015. godine koji je tada bio gradonačelnik i dodao da taj objekat i sve što je urađeno u njemu pokazuje kako Vlada i Grad mogu da unapređuju život građana u Beogradu, a pre svega dece.\nPredsednik Srbije primio decu iz Kosovskog Pomoravlja: Ne skrivajte ljubav prema svojoj otadžbini\nSREĆA NIKAD VEĆA! Manekenka i pevač postali roditelji PO DRUGI PUT za dve godine! (FOTO)


pink.rs | NBS: Referentna kamatna stopa ostaje 3,0 odsto\nIzvršni odbor Narodne banke Srbije odlučio je na današnjoj sednici da zadrži referentnu kamatnu stopu na nivou od 3,0 odsto.\nKako je saopšteno iz NBS, Izvršni odobor je prilikom donošenja takve odluke imao u vidu očekivano kretanje inflacije i njenih faktora u narednom periodu, kao i efekte dosadašnjeg ublažavanja monetarne politike.\nPrema majskoj projekciji, Izvršni odbor očekuje da će se međugodišnja inflacija, nakon ovogodišnjeg minimuma u aprilu, postepeno kretati ka cilju, s tim da bi do kraja godine trebalo da ostane bliže donjoj granici cilja, a da će se približiti centralnoj vrednosti od 3,0 procenta u drugoj polovini 2019.\nFinansijski sektor i privreda takođe predviđaju da će inflacija za godinu dana unapred biti ispod centralne vrednosti cilja, a za dve godine dana unapred na cilju od 3,0 odsto.\nU saopštenju se navodi da su inflatorni pritisci i dalje niski na šta ukazuje i bazna inflacija, koja je na najnižem nivou otkada se inflacija meri promenom indeksa potrošačkih cena.\nIzvršni odbor NBS ističe da je otpornost naše privrede na eventualne negativne uticaje iz međunarodnog okruženja povećana zahvaljujući smanjenoj internoj i eksternoj neravnoteži i povoljnijim makroekonomskim izgledima za naredni period. Na današnjoj sednici Izvršni odbor je usvojio majski Izveštaj o inflaciji, koji će javnosti biti predstavljen 17. maja.


Maketa ustaških simbola, poslata kao prijava na konkurs za idejno rješenje Memorijalnog centra u Donjoj Gradini, predstavlja ozbiljnu provokaciju i uvredu za žrtve jasenovačkog logora, ocijenio je direktor Javne ustanove “Spomen-područje Donja Gradina” Milorad Bukva. “Riječ je o ozbiljnoj provokaciji jer ništa slično nije došlo na adresu Ustanove `Spomen-područje Donja Gradina`”, rekao je Bukva u izjavi za Srnu i dodao da takva prijava pokazuje da još postoje neke snage koje zastupaju stavove iz 1941. godine.\nOn ističe da je cilj izgradnje Memorijalnog centra u Spomen-području Donja Gradina da se oda pijetet žrtvama logora Jasenovac, te da takvo nastojanje i sam konkurs, koji je objavilo Ministarstvo prosvjete i kulture Republike Srpske, nikoga ne vrijeđa.\nBukva je izrazio uvjerenje da će nadležne službe utvrditi ko je poslao uvredljivu prijavu.\nPrema saznanjima “Euroblica”, model ustaškog slova “U” sa kamom i maljem dostavljen je poštom kao “prijava” na konkurs za idejno rješenje Memorijalnog centra u Spomen-području Donja Gradina.\nPrijava je dostavljena poštom, praćena natpisima “Za konkurs bez konkurencije” i “ne otvaraj dok voz ne stane”, a u Ministarstvo prosvjete i kulture Republike Srpske stigla je dan nakon što je zvanično istekao rok za prijavu idejnih rješenja na međunarodni konkurs, koji je raspisan ljetos.\nIncident je prijavljen policiji, a istražuje ga Okružno tužilaštvo Banjaluka.


SoftBank i Saudijska Arabija stvaraju najveći solarno - energetski projekat na svijetu | Poslovni imenik BiH, registar firmi u BiH - Lokal.ba\nSoftBank i Saudijska Arabija stvaraju najveći solarno - energetski projekat na svijetu\nSaudijska Arabija i japanski telekomunikacijski gigant SoftBank proširili su svoje partnerstvo u utorak, najavljujući najveći svjetski projekat proizvodnje solarne energije na konferenciji za novinare u održanoj Njujorku.\nProjekat će koštati oko 200 milijardi dolara do 2030. godine. Očekuje se da će toliko dugo trebati da se izgradi svih 200 GW/h koliko je predviđeno da se dobije projektom.\nPoređenja radi, oko 70 gigavata solarnih kapaciteta je u funkciji, u izgradnji ili u razvoju u Sjedinjenim Državama, prema listi velikih projekata Udruženja za industriju solarne energije.\nProjekat je tako veliki da će podržati stvaranje domaće proizvodnje solarne opreme u Kraljevstvu, rekao je izvršni direktor SoftBank-a Masayoshi Son.\nProjekat je još uvijek u ranim fazama, a još nije garantovano da će biti sproveden. Saudijski prestolonaslednik Mohammed bin Salman i sin potpisali su u utorak uveče memorandum o razumijevanju između Javnog investicionog fonda Saudijske Arabije i SoftBank Vision Fonda, čime se pokreće proces formiranja nove kompanije za proizvodnju električne energije. Namjera je da se do kraja maja završi analiza projekta.\n"Ovakav projekat nikada ne bi bio izvodljiv bez vizije koju smo podelili sa princem", rekao je sin novinarima.\n"Kraljevstvo ima sjajno sunce, dosta raspoloživog zemljišta, velike inženjere, velike radnike", rekao je. "Ali najvažnije je da ima veliku viziju".\nObnovljiva energija je ključni dio "Vision 2030" projekta Saudijske Arabije, plan koji je predvodio princ Mohammed da diverzifikuje ekonomiju koja zavisi od nafte.\n200 gigavata kapaciteta objavljenih u utorak će se proširiti širom kraljevstva. Prve dva solarna parkova mogle bi proizvesti 7,2 gigavata snage i planirano je da se ove godine počne sa izgradnjom, a da ova dva parka započinju proizvodnju struje 2019. godine.\nTroškovi ova dva parka će biti oko 5 milijardi dolara, sa milijardu dolara iz Softbank-ovog Vision Fonda i 4 milijarde dolara koje će se finanirati iz samog projekta.\nSin je rekao da će prihodi od ranih solarnih parkova pomoći finansiranju izgradnje budućih projekata u Kraljevstvu. Svaki park imaće ugovor o kupovini električne energije od 25 godina, dugoročni ugovor o isporuci električne energije kupcima, što je uobičajeno u industriji solarne energije.\nProcijenjeni troškovi od 200 milijardi dolara uključuju izgradnju solarnih parkova, integraciju tehnologije akumulatora i izgradnju masivnog novog objekta koji će vertikalno integrirati proizvodnju solarne opreme, prema riječima Son-a. Poduhvat takođe planira izgradnju centara za istraživanje, razvoj, obrazovanje i obuku, rekao je on.\nOčekuje se da će rast solarne industrije stvoriti 100.000 radnih mjesta i povećati bruto domaći proizvod u Saudijskoj Arabiji za 12 milijardi dolara. Očekuje se i da će uštedjeti kraljevstvu 40 milijardi dolara tako što će izbjeći potrebu za sagorevanjem domaće nafte.\nNajava se desila tokom njujorškog putovanja Princa Mohameda u Sjedinjenim Državama. 32-godišnji kralj na čekanju i saudijska delegacija uspostavljaju veze sa administracijom Trumpa i američkim investitorima, jer kraljevstvo započinje sa ambicioznim planom za diversifikaciju svoje ekonomije.\nRanije u utorak, Saudijsko - Američki forum izvršnih direktora okupio je američke i saudijske poslovne lidere u Njujorku, gde je kraljevstvo najavilo veliki broj memoranduma o razumevanju sa američkim firmama koji su često prvi korak u uspostavljanju poslovnih poduhvata.\nFond za javne investicije Saudijske Arabije je najveći investitor u Softbank-ov Vision Fond sa 100 milijardi dolara. Fond za suvereno bogatstvo kraljevstva je, kako se izveštava, predao 45 milijardi dolara masovnom točku za investiranje u tehnologiju, od kojih su Uber, Nvidija i WeWork najveće investicije.\nFond, koji je iznosio 93 milijarde dolara, postigao je svoj cilj nakon što je u poslednjih nekoliko mjeseci prikupio 7 milijardi dolara od američkih kompanija i menadžera Vision Fonda, prema izvoru koji je upoznat sa fondom. Fond je sada zatvoren.\nZa usporedbu, Bosna i Hercegovina proizvodi 14,5 gigavati električne energije godisnje od kojih je oko 5 gigabvati iz obnovljivih izvora i uspoređujući ga sa ovim projektom od 200 gigavati, Saudijska Arabija će proizvodi 40 puta vise električne energije nego Bosna i Hercegovina iz obnovnljivih izvora.


Poštanske marke posvećene velikanima našeg glumišta - Ženska TV\nOd GLAVNI 26/03/2019\n26/03/2019 74 pregleda\nUdruženje dramskih umetnika Srbije predstaviće 27. marta, na Svetski dan pozorišta, u pozorištu Atelje 212, poštanske markice izrađene povodom obeležavanja 100 godina svog postojanja, kao i marke iz nove serije „Velikani srpskog glumišta“, izdate u saradnji sa JP Pošta Srbije.\nNa poštanskim markama našli su se likovi Velimira Bate Živojinovića, Ljubiše Samardžića, Mire Stupice, Slobodana Aligrudića, Predraga Lakovića, Sonje Savić, Milorada Mandića i Nebojše Glogovca.\nU saradnji sa Javnim preduzećem Pošta Srbije, organizaciona jedinica „Jugomarka“ odnosno „Srbijamarka“, Udruženje dramskih umetnika Srbije do sada je objavilo nekoliko serija poštanskih maraka sa likovima svojih članova.\nU seriji „Poznati srpski glumci“ 2003. godine štampane su marke sa likovima Ilije Stanojevića, Dobrice Milutinovića, Žanke Stokić, Ljubinke Bobić, Raše Plaovića, Milivoja Živanovića, Mije Aleksića i Zorana Radmilovića, a u seriji „Velikani srpskog pozorišta“ (2005) štampane su marke posvećene rediteljima – Jovanu Đorđeviću, Milanu Prediću, Milanu Grolu, Miri Trailović, Soji Jovanović, Hugu Klajnu, Mati Miloševiću i Bojanu Stupici.\nGodine 2015. štampane su marke sa likovima znamenitih srpskih reditelja, a povodom 50 godina „Bitefa“ (2016) izdate su marke sa likovima Mire Trailović i Jovana Ćirilova.\nTejlor Svift i Karli Klos i dalje prijateljice, uprkos glasinama\nToni Brakston duguje skoro 800,000 $ za porez\nVlatko Stefanovski: ’Koncert na Kolarcu biće svečanost i za publiku i za mene’


Selaković: Beograd ovih dana bio centar sveta\nMINISTAR spoljnih poslova Srbije Nikola Selaković navodi da je Beograd kao domaćin Samita Pokreta nesvrstanih zemalja (PNZ) ovih dana bio centar sveta.\nOrganizacija Nikola Selaković, Foto Tanjug\nNikola Selaković je gostujući na RTS naveo da nisu preterane ocene da je Samit Pokreta nesvrstanih najveći politički događaj u Evropi ove godine.\n- Te ocene nisu preterane iz nekoliko razloga - multilateralni skupovi su u poslednjih godinu i po dana u jednoj vrsti blokade. Prošle godine niste imali ni održanu Generalnu skupštinu Ujedinjenih nacija u fizičkom formatu onako kako je to rađeno 73 godone pre toga. Ove godine veliki broj ministara spoljnih poslova čak nije ni došao u NJujork. Kada pogledate skupove u Evropi oni su u priličnoj meri bili i bivali ograničeni - navodi Selaković.\nDodao je da je u Beograd stiglo 557 članova selegacija i ocenjuje da je prisustvo tolikog broja delegacija znak posvećenosti i poštovanja za skup, ali i za Srbiju.\n- Potvrda međunarodnog ugleda Republike Srbije, nas koji je predstavljamo, predsednika Vučića na prvom mestu, politike koja Srbija danas vodi jeste i prisustvo i obim ovoga skupa koji je danas okončan u Beogradu - navodi ministar.\nSrbija dovoljno ekonomski, društveno ojačala, ojačan joj je i ugled i upravo zbog ove politike koju je predsednik Vučić počeo da vodi, kaže Selaković danas može da ugosti ovoliko gostiju i da kaže imamo prijatelje i partnere u Evropi, ali i van nje.\n- Ovo je spoljna politika Srbije, mi smo evropska država koja je na svom putu evropskih integracija, ali mi nismo evropocentrični, mi nismo zaslepljeni. Mi imamo prijatelje, partnere, tradicionalne prijatelje koji žive na svim meridijanima. U Gvatemali jedno selo je dobilo naziv Srbija zbog emotivnog i odnosa poštovanja i prema našem narodu i prema našoj državi i ovo je samo jedan od primera. Dakle, Srbija ima mnogo prijatelja, ali prijateljstva nisu samo tu kada treba da ih pozovete da za nešto glasaju, prijateljstva postoje da bi se negovala i održavala i tek tada imaju svoj pun smisao - ocenjuje Selaković.\nJEDNAKOST DRŽAVA I DALJE JE PUSTI SAN: Poruke sa Samita nesvrstanih u Beogradu ukazale da su mnogi ideali pokreta još neostvareni\n12. 10. 2021. u 08:00\nBEOGRAD OKUPIO POLA PLANETE: Obeležava se šest decenija postojanja Pokreta nesvrstanih zemalja\n11. 10. 2021. u 07:00\nNikola Selaković samit Nesvrstanih nesvrstani u Beogradu 60 godina prve konferencije Pokreta nesvrstanih


Lutovac: Saradnja opozicije u korist svih - Politika - Dnevni list Danas\nPočetna » Politika » Lutovac: Saradnja opozicije u korist svih\n3Piše: FoNet 10. juna 2018. 12.17 Izmenjeno: 12.26\nOn je u intervjuu najavio da će naredne nedelje za svog zamenika predložiti Sašu Paunovića, a za predsednika Izvršnog odbora Dušana Kostadinovića.\n„Već u ponedeljak imamo Predsedništvo, a najverovatnije tokom sledeće nedelje i Glavni odbor“, rekao je Lutovac u razgovoru sa novinarkom Danicom Vučenić, u okviru serijala Kvaka 23.\n„Stranački organi bi trebalo da potvrde predlog o saradnji“, istakao je Lutovac i podsetio da je to bila jedna od ključnih tačaka njegove kampanje za predsednika stranke.\nObjašnjavajući svoju izjavu da „DS treba da razgovara o opozicionom bloku, a ne Savezu za Srbiju“, on je predočio da „DS ne ulazi u Savez, već formira savez“.\nPrema rečima Lutovca, DS će biti osnivač saveza i članica saveza, jer ne ulazi u nešto što je već formirano, nego je deo procesa formiranja.\nUpitan da li je siguran da većina u DS podržava saradnju sa Đilasom i povezivanje opozicije, on je odgovorio da je „jasno da je to opredeljenje većine unutar stranke, imajući u vidu da su, osim njega, tu priču pričali i njegovi protivkandidati“.\nPrema rečima Lutovca, tu nema „spora o liderstvu sa Đilasom, jer DS, zajedno sa drugima, učestvuje u formiranju“.\n„Đilas je, takođe, jedan od osnivača“, ali je „i inicijator saveza opozicije“, rekao je Lutovac i naglasio da bi on lično bio inicijator da taj korak pre njega nije preduzeo Đilas.\n„Mi ovde govorimo o tome da, kao odgovorni ljudi, političari, tražimo model saradnje koji će biti u korist svih“, istakao je Lutovac.\nUpitan da li je Đilas potrebniji DS ili ova stranka njemu, Lutovac je uzvratio da su „potrebni jedni drugima i da nije pitanje ko je kome potrebniji, nego je reč o komplementarnosti“.\nOdbacujući etiketu da je Đilasov čovek, za koju smatra da mu je prilepljena „možda i zato što je pobedio“ na izborima za predsednika DS, Lutovac je saradnju opozicije označio kao priču u „kojoj je ishod pozitivan i za jedne i za druge“.\nTo tako svi posmatramo i zbog toga ta priča ima dobru osnovu da uspe, „jer ona više nije stvar neke taktike ili izbora, već nužnosti koja proističe i iz volje građana“, poručio je Lutovac.\nPrema njegovoj oceni, „pitanje stožera saveza je irelevantno, jer opozicioni političari treba odgovorno da proizvedu određeni rezultat i moraju da vide šta vodi ka tom rezultatu“.\nLutovac „nema nikakav problem da se pitanje stožera drugačije definiše“, ali predviđa da će DS „sigurno predstavljati stožer za veliki broj građana koji će u njoj videti jednog od pokretača tog saveza“.\n„Mislim da je priča o savezu stvar racionalnosti, potrebni su nam racionalni lideri koji će potisnuti po strani neke partikularne interese i zalagati se za nešto što je opšti interes“, precizirao je Lutovac.\nOn misli i da je to ključni pokretač celog procesa i naglašava da nema problem sa sujetom, koju stavlja u drugi plan, usredsredjen ka cilju okupljanja radi promena u društvu.\nLutovac smatra da opozicija, u okolnostima potpune blokade institucija i kontrole nad parlamentom, mora da traži alternativne kanale komunikacije sa građanima.\nJasna politika koju opozicija bude definisala kao najmanji zajednički sadržalac i za koju će se boriti, to će biti program i ciljevi oko kojih će motivisati građane da je podrže, istakao je Lutovac.\nNa insistiranje da objasni svoju ideju o „akcionom“ savezu opozicije, a ne „programskom“, i pitanje da li je to opravdanje da „privuku u svoje redove i stranke desnice“, on je rekao „da nije reč o opravdanju“ i predočio da opozicija „ima dva puta pred sobom“.\n„Jedan podrazumeva pitanje da li čistom programskom koalicijom može da se postigne rezultat, da se dostigne većina koja je potrebna da se smeni režim. Ako je moguće, onda je programska koalicija način da to uradimo“, objasnio je Lutovac.\nAko to nije moguće, onda je potrebno tražiti način da savez bude širi i omogući da se naprave ključne promene, dodao je Lutovac, koji smatra da „pitanje Dveri uopšte nije tako urgentno i da će se o svemu razgovarati“.\nOn je najavio da če razgovarati i sa Pokretom slobodnih građana i da će jedna od tema biti upravo taj široki opozicioni savez.\nNa pitanje šta bi bio kohezioni faktor širokog saveza ideološki potpuno različitih opozicionih partija, sem odnosa prema Aleksandru Vučiću, i kako ga održati bez izbora na vidiku, Lutovac je odgovorio da su „kohezioni faktor borba za nezavisno pravosudje i slobodne medije“.\nUpitan kako DS, kao stranka proevropske orijentacije, može da se prikloni stavu Boška Obradovića koji se protivi pravno obavezujućem sporazumu Beograda i Prištine, Lutovac je ocenio da nije jasno kakav će biti sporazum.\n„Ni da li će se baviti normalizacijom odnosa ili statusom“, obrazložio je Lutovac i ocenio da „ni opoziciju, ni građane, niko i ne pita za mišljenje“.\nPovodom dipleme da li se na temi Kosova eventualno „akciono ujedinjena opozicija razilazi“, on napominje da je „reč o prioritetima, odnosno da li je prioritet normalizacija odnosa sa Prištinom, ili je prioritet normalizacija odnosa u Srbiji“.\nPrema stavu Lutovca, ključno je pitanje „da li je moguće normalizovati odnose sa Prištinom, a da se ne normalizuju odnosi u Beogradu“.\nObjašnjavajući razliku izmedju SNS, koja je okupila stranke najšireg spektra, od levice do desnice, i budućeg saveza opozicije, koji bi takođe uključio raznorodne ideološke organizacije, Lutovac navodi da je „SNS na vlasti i da ne mora da bude keč ol stranka“.\n„Druga je pozicija kad vi pravite keč ol samo za određene ciljeve, jer mi nemamo nameru da se sakupimo i vladamo, već da postignemo određene ciljeve, poput slobodnih izbora“, precizirao je Lutovac.\nOn insistira na činjenici „da savez još nije formiran i da su u igri i programski i akcioni savez, da je njemu lično bliži programski, ali da je pitanje koliko je to realno i da je vrlo važno imati alternativu i odgovor u širem savezu“.\n„Ne možemo konstantno da insistiramo na razlikama, moramo da počnemo da tražimo najmanji zajednički sadržalac za saradnju opozicije“, istakao je Lutovac i podsetio da „nadmetanje za programe dolazi posle, na slobodnim izborima“.\nOn ne vidi potpunu sličnost između opozicionog saveza i nekadašnjeg DOS, jer su „okolnosti drugačije“, ali priznaje analogiju „u modelu suprotstavljanja autoritarizmu“.\nLutovac ponavlja da nema razgovora sa SNS dok postoje samovlašće, a opozicija tretira kao neprijatelj, čak ni ako bi Vučić i SNS pokazali malo „kooperativnosti“, kao u slučaju Medijske strategije i odnosa prema udruženjima novinara, jer smatra da je „reč o fingiranju“.\nOpozicija ne bi učestvovala u fingiranju, „koje nikom nije potrebno i ne koristi ni strankama, ni građanima“, naglasio je Lutovac i ocenio realnim da se „opozicija unutar sebe dogovori oko alternative po svakom važnom pitanju i da nudi te alternative“.\nNa pitanje da li sebe doživljava kao „građanskog“ ili „nacionalnog“ političara, on je odgovorio da je „građanski opredeljen političar, koji je svestan činjenice da je nacionalno takođe veoma bitno“.\nUpitan kolike su šanse, na skali od jedan do 10, da se formira opozicioni savez, Lutovac je zaključio: „Na skali od jedan 10? Pa 10“.\nDemokratska stranka, Dragan Đilas, saradnjaBeograd\nZa nabavku bojlera u užičkoj bolnici 750.000 dinara\n10. juna 2018. u 18.41\nfilip postira kaže:\n10. juna 2018. u 18.45\nProbali smo stranke.Očigledno je da je demokratija došla do svog kraja i da je izbušena.To više nije najbolji od svih sistema,ali pozicije se ne napuštaju.Nije to srpski problem nego globalni.\n10. juna 2018. u 18.48\nSamo šteta.Ali mala.


Romi registrovani kao nosači prtljaga onemogućeni da rade na Beogradskoj autobuskoj stanici\nRomi koji su registrovani kao nosači prtljaga onemogućeni su od strane obezbeđenja BAS i policije da pristupe izmeštenim dolaznim peronima autobuske stanice saopštila je Inicijativa za ekonomska i socijalna prava A11.\nKako navode nosači prtljaga koji godinama rade na BAS registrovani su kao preduzetnici u Agenciji za privredne registre, dok pristup peronima plaćaju mesečnom kartom u iznosu od 1500,00 dinara. Međutim, od premeštanja dolaznih perona, njima je onemogućeno da kupe ove karte, a obezbeđenje im ne dozvoljava pristup dolaznim peronima uz obrazloženja da „Cigani ne mogu više da rade“.\nKako ni posle deset dana direktor BAS nije odgovorio na mejlove niti na brojne telefonske pozive, prinuđeni smo da obavestimo javnost o postupanju ove kompanije navodi A11.\nAktivisti i aktivistkinje Inicijative A 11 prisustvovali su u petak 12. jula 2019. godine incidentu kada su policijski službenici B. i J. oterali jednog nosača sa obrazloženjem da mu je „neovlašćen pristup stanici“. Na pitanja aktivista i aktivistkinja Inicijative A 11 o razlozima za njihovo udaljavanje, dobijen je odgovor da se radi o sprovođenju naređenja, te da je prava adresa za rešavanje problema direktor BAS. Sledećeg dana, 13. jula 2019. godine, policijska službenica T. oduzela je kolica za prenos prtljaga jednom nosaču, izdavši mu potvrdu o oduzetim predmetima.\nInicijativa A 11 nastaviće da prati postupanje Beogradske autobuske stanice i policije i da zastupa interese nosača prtljaga navedeno je u saopštenju inicijative.


ZVEZDAŠI MOGU DA SLAVE: Mrkela potvrdio najveće pojačanje u ovom prelaznom roku! (FOTO) - Crvena zvezda info\nKošarka / 490 pregleda\nSrbija / 2407 pregleda\nZVEZDAŠI MOGU DA SLAVE: Mrkela potvrdio najveće pojačanje u ovom prelaznom roku! (FOTO)\nInformacija koja se jutros pojavila u medijima, zvanično je potvrđena i od strane sportskog direktora Crvene zvezde Mitra Mrkele.''Ostalo je još samo da se završe određeni papirološki detalji i Ivanić će postati novi fudbaler Crvene zvezde, pošto je transfer dogovoren'', rekao je Mrkela u Antaliji, a prenosi Zvezdin klupski sajt.\nDvadesetpetogodišnji Ivanić je član BATE Borisova bio u poslednje tri godine, a prethodno je afirmaciju stekao kao fudbaler Vojvodine. Reprezentativac je Crne Gore i u dresu ''Sokolova'' nastupio je 13 puta i postigao jedan gol.


Razlupana stakla na zgradi SD Crvena zvezda\nUoči utakmice između Partizana i Helsinkija u trećem kolu kvalifikacija za Ligu šampiona razlupana su stakla na upravnoj zgradi Sportskog društva Crvena zvezda.\nKako prenosi „Sport“, sat i po pre početka utakmice u Humskoj, grupa navijača beogradskih crno-belih kamenicama je porazbijala stakla na zgradi. Intervenisala je i policija, posle čega su se huligani razbežali.\nPovređenih u ovom divljanju nije bilo, a u pravom šoku ostali su fudbaleri Slovana koji su prethodno odradili trening na Marakani uoči večerašnjeg kvalifikacionog meča za Ligu Evrope sa Crvenom zvezdom. Njihov autobus je zadržan na parkingu koji se nalazi iza zgrade SD Crvena zvezda sve dok nije dobijena dozvola da se vrate u hotel.


Makron, Šolc i Dragi u noćnom vozu za Kijev\nTanjug 16. juna 2022. 08:32\nPARIZ – Francuski predsednik Emanuel Makron, nemački kancelar Olaf Šolc i italijanski premijer Mario Dragi, krenuli su noćnim vozom za prestonicu Ukrajine Kijev, saopštila je danas kancelarija francuskog predsednika, potvrđujući ranije medijske najave, prenosi Rojters.\nAmbasador Francuske u Kijevu Etjen de Ponsen objavio je na svom Tviter nalogu fotografiju koju je objavio italijanski dnevni list La Republika na kojoj su trojica lidera u vozu na putu za Kijev, navodi britanska agencija.\nOčekuje se da lideri tri najveće zemlje Evropske unije danas posete Kijev i pokažu svoju podršku Ukrajini, neposredno pred odluku Brisela o statusu ukrajinske kandidature za članstvo u Evropskoj uniji.\nPoseta nemačkog kancelara, francuskog predsednika i italijanskog premijera, koja nije zvanično najavljena iz bezbednosnih razloga, dolazi dan pre nego što bi Evropska komisija trebalo da da preporuku o statusu Ukrajine kao kandidata za članstvo u EU, preneo je Rojters.\nTokom obraćanja u Rumuniji u sredu, Makron je poručio da je vreme da Evropa uveri Ukrajinu u pogledu njenih ambicija prema EU.\n„Došli smo do tačke kada treba da pošaljemo jasne političke signale, nama Evropljanima, Ukrajini i njenom narodu u trenutku kada se on herojski odupire“, rekao je Makron bez navođenja više detalja.\nZvanični Kijev je kritikovao Francusku, Nemačku i, u manjoj meri, Italiju, zbog navodnog odugovlačenja u podršci Ukrajini, optužujući ih da sporo isporučuju oružje i da svoj prosperitet stavljaju ispred slobode i bezbednosti Ukrajine, navodi Rojters.\nAleksij Arestovič, savetnik ukrajinskog predsednika Volodimira Zelenskog, izjavio je ove nedelje nemačkom listu „Bild“ da je zabrinut da će trojica lidera izvršiti pritisak na Kijev da prihvati mirovni sporazum povoljan za ruskog predsednika Vladimira Putina.\n„Oni će reći da moramo da okončamo rat koji izaziva probleme sa hranom i ekonomske poteškoće…da moramo da sačuvamo Putinov obraz“, rekao je ukrajinski zvaničnik, pozivajući se na ovomesečne komentare Makrona da je od vitalnog značaja ne ponižavati ruskog predsednika.\nU komentaru na ovu zabrinutost Kijeva, italijanski premijer Dragi je u utorak rekao da je važno da mirovni pregovori počnu što je pre moguće, ali je dodao da oni moraju biti „pod uslovima koje Ukrajina smatra prihvatljivim“.\nOčekuje se i da će Zelenski iskoristiti ovu posetu da zatraži od evropskih lidera da pošalju još oružja koje bi pomoglo ukrajinskoj vojsci da izdrži teške pritiske u odupiranju ruskim trupama.\nUkrajina je bila posebno kritična prema nemačkoj vojnoj pomoći, a ambasador te zemlje u Berlinu, Andrij Melnik, rekao je nemačkoj televiziji NTV da očekuje da će Šolc poslati teško naoružanje koje je obećano, ali još nije isporučeno, navodi Rojters.